title: Komisjoni direktiiv 2004/14/EÜ, 29. jaanuar 2004, millega parandatakse direktiivi 93/10/EMÜ toiduainetega kokkupuutumiseks ettenähtud regenereeritud tsellulooskilest materjalide ja esemete kohtaEMPs kohaldatav tekst.

text:
Tähtis õiguslik teade

|

32004L0014

Euroopa Liidu Teataja L 027 , 30/01/2004 Lk 0048 - 0051

		Komisjoni direktiiv 2004/14/EÜ,29. jaanuar 2004,millega parandatakse direktiivi 93/10/EMÜ toiduainetega kokkupuutumiseks ettenähtud regenereeritud tsellulooskilest materjalide ja esemete kohta(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 21. detsembri 1988. aasta direktiivi 89/109/EMÜ toiduainetega kokkupuutumiseks ettenähtud materjale ja esemeid käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 1882/2003/EÜ, [2] eriti selle artiklit 3,olles konsulteerinud toidu teaduskomiteeganing arvestades järgmist:(1) 15. märtsi 1993. aasta komisjoni direktiivi 93/10/EMÜ toiduainetega kokkupuutumiseks ettenähtud regenereeritud tsellulooskilest materjalide ja esemete kohta, [3] mida on muudetud direktiiviga 93/111/EÜ, [4] kehtib regenereeritud tsellulooskile kohta ja sätestab lubatud ainete nimekirja koos nende kasutuspiirangutega. Kõnealune direktiiv hõlmab kattekihita või ainult nimekirjas loetletud ainetest valmistatud kattekihiga kaetud regenereeritud tsellulooskilesid.(2) Tehnika arengu tõttu on vaja lubada uut tüüpi regenereeritud tsellulooskilet, mille kattekiht koosneb komposteeritavast ja biolagundatavast plastist. See uut tüüpi regenereeritud tsellulooskile vastab keskkonnanõuetele, mis on sätestatud Euroopa Parlamendi ja nõukogu 20. detsembri 1994. aasta direktiivis 94/62/EÜ pakendi ja pakendijäätmete kohta, [5] muudetud EÜ määrusega 1882/2003. Sellest tulenevalt on nimetatud loa andmist vaja Ühenduse seadustiku ühtluse huvides.(3) Regenereeritud tsellulooskilede suhtes rakendatavad sätted peavad olema spetsiifilised toiduainetega kokkupuutuva kihi olemuse suhtes. Sellest tulenevalt peavad plastkattekihiga kaetud regenereeritud tsellulooskiledele esitatavad nõuded erinema kattekihita või tselluloosist saadud kattekihiga kaetud regenereeritud tsellulooskiledele esitatavatest nõuetest.(4) Kõigi regenereeritud tsellulooskile tüüpide, sealhulgas plastkattekihiga regenereeritud tsellulooskile valmistamisel võib kasutada ainult lubatud aineid.(5) Plastkattekihiga kaetud regenereeritud tsellulooskilede korral koosneb toiduainetega kokkupuutuv kiht materjalist, mis on sarnane toiduainetega kokkupuutumiseks ettenähtud plastmaterjalide ja –toodetega. Seetõttu on kohane, et 6. augusti 2002. aasta komisjoni direktiivis 2002/72/EÜ toiduainetega kokkupuutumiseks ettenähtud plastmaterjalide ja –toodete kohta [6] toodud sätted kehtiksid ka selliste kilede osas.(6) Ühenduse õigustiku ühtluse huvides tuleb teostada kontrolli plastkattekihiga regenereeritud tsellulooskilede direktiivis 2002/72/EÜ sätestatud migratsiooni piirmääradele vastavuse üle vastavalt eeskirjadele, mis on sätestatud nõukogu 18. oktoobri 1982. aasta direktiivis 82/711/EMÜ, milles kehtestatakse toiduainetega kokkupuutumiseks ettenähtud plastmaterjalide ja –toodete koostisosade migratsiooni katsetamiseks vajalikud põhinõuded, [7] viimati muudetud komisjoni direktiiviga 97/48/EÜ, [8] ja nõukogu 19. detsembri 1985. aasta direktiivis 85/572/EMÜ, millega sätestatakse toiduga kokkupuutumiseks mõeldud plastmaterjalide ja -esemete koostisainete migratsiooni testimiseks kasutatavate mudelainete nimekiri [9].(7) Mitmed kattekihina kasutatavad polümeerid tuleb direktiivis 93/10/EMÜ sätestatud lubatud ainete nimekirjast kustutada, sest neile laienevad direktiivis 2002/72/EÜ sätestatud nõuded, mis kehtivad plastkattekihiga regenereeritud tsellulooskilede suhtes.(8) Neli lahustit tuleb samuti direktiivis 93/10/EMÜ sätestatud lubatud ainete nimekirjast kustutada, sest need on osutunud sigivust kahjustavaks ning regenereeritud tsellulooskilede valmistamisel neid enam ei kasutata. Lisaks tuleb sellest nimekirjast kustutada mõned plastifikaatorid, mida enam ei kasutata.(9) Lisaks tuleb muuta direktiivis 93/10/EMÜ sätestatud piirangut 2-etüülheksüüldifenüülfosfaadi (sünonüüm: fosforhappe difenüül-2-etüülheksüülester) kasutamisele, et võtta arvesse toidu teaduskomitee 19. märtsi 1998. aasta arvamust.(10) Seepärast tuleks direktiivi 93/10/EMÜ vastavalt muuta.(11) Käesoleva direktiiviga ettenähtud meetmed on kooskõlas toiduahela ja loomatervishoiu komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 93/10/EMÜ muudetakse järgmiselt:1. Artikli 1 lõike 3 punkt a jäetakse välja.2. Lisatakse artikkel 1a:"Artikkel 1aArtikli 1 lõikes 2 nimetatud regenereeritud tsellulooskiled kuuluvad ühte järgmistest tüüpidest:a) kattekihita regenereeritud tsellulooskile;b) kattekihiga regenereeritud tsellulooskile, mille kattekiht on saadud tselluloosist;võic) kattekihiga regenereeritud tsellulooskile, mille kattekiht koosneb plastist."3. Artikli 2 lõige 1 asendatakse järgmisega:"1. Artikli 1a punktides a ja b nimetatud regenereeritud tsellulooskilede tootmisel võib kasutada ainult aineid või ainerühmi, mis on loetletud II lisas vastavalt selles sätestatud piirangutele."4. Lisatakse järgmine artikkel 2a:"Artikkel 2a1. Artikli 1a punktides a ja b nimetatud regenereeritud tsellulooskilede tootmisel võib enne kattekihi lisamist kasutada ainult aineid või ainerühmi, mis on loetletud II lisas vastavalt selles sätestatud piirangutele.2. Lõikes 1 nimetatud regenereeritud tsellulooskilele kantava kattekihi tootmisel võib kasutada ainult aineid või ainerühmi, mis on loetletud direktiivi 2002/72/EÜ II kuni VI lisas, vastavalt nendes sätestatud piirangutele.3. Minemata vastuollu lõikega 1, peavad artikli 1a punktis c nimetatud regenereeritud tsellulooskilest valmistatud materjalid ja tooted olema kooskõlas direktiivi 2002/72/EÜ artiklitega 2, 7 ja 8."5. II lisa muudetakse vastavalt käesoleva direktiivi lisale.Artikkel 21. Liikmesriigid jõustavad käesoleva direktiivi täitmiseks vajalikud õigusaktid hiljemalt 29. juuliks 2005. Nad edastavad kõnealuste õigusaktide teksti ning kõnealuste aktide ja käesoleva direktiivi vahelise vastavustabeli viivitamata komisjonile.Liikmesriigid kohaldavad kõnealuseid õigusakte sellisel viisil, et need:a) lubavad 29. juulist 2005 sellise toiduainetega kokkupuutumiseks ettenähtud regenereeritud tsellulooskile turustamist ja kasutamist, mis vastab käesoleva direktiivi nõuetele;b) keelustavad 29. jaanuarist 2006 sellise toiduainetega kokkupuutumiseks ettenähtud regenereeritud tsellulooskile tootmise ja impordi Ühenduse territooriumile, mis ei vasta käesoleva direktiivi nõuetele. Kui liikmesriigid need õigusaktid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga korraldatavas valdkonnas nende poolt vastuvõetud põhiliste siseriiklike õigusaktide teksti.Artikkel 3Käesolev direktiiv jõustub kahekümnendal päeval pärast selle avaldamist Euroopa Liidu Teatajas.Artikkel 4Käesolev direktiiv on adresseeritud liikmesriikidele.Brüssel, 29. jaanuar 2004Komisjoni nimelkomisjoni liigeDavid Byrne[1] EÜT L 40, 11.2.1989, lk 38.[2] ELT L 284, 31.10.2003, lk 1.[3] EÜT L 93, 17.4.1993, lk 27.[4] EÜT L 310, 14.12.1993, lk 41.[5] EÜT L 365, 31.12.1994, lk 10.[6] EÜT L 220, 15.8.2002, lk 18.[7] EÜT L 297, 23.10.1982, lk 26.[8] EÜT L 222, 12.8.1997, lk 10.[9] EÜT L 372, 31.12.1985, lk 14.--------------------------------------------------LISADirektiivi 93/10/EMÜ II lisa teist osa muudetakse järgmiselt.1. Tabeli teise veeru (Piirangud) kolmandal real (C. Kattekiht):"Kuni 50 mg kattekihti/dm2 toiduainetega kokkupuutumise küljel" kustutatakse.2. 2 Tabelist kustutatakse järgmised polümeerid ja nendele seatud piirangud:"Nimetused | Piirangud |–Järgmiste monomeeride polümeerid, kopolümeerid ja nende segud: | Ühenduse direktiivide alusel ning nende puudumise korral riigisiseste õigusaktide alusel kuni ühenduse direktiivide vastuvõtmiseni |küllastunud aldehüüdidest saadud vinüülatsetaalid (C1 kuni C6) |vinüülatsetaat |alküül- (C1 kuni C4) vinüüleetrid |akrüül-, krooton-, itakoon-, maleiin- ja metakrüülhape ning nende estrid |butadieen |stüreen |metüülstüreen |vinülideenkloriid |akrüülnitriil |metakrüülnitriil |etüleen, propüleen, 1- ja 2-butüleen |vinüülkloriid | Vastavalt direktiivile 78/142/EMÜ (EÜT L 44, 15.2.1978, lk 15)" |3. Vaikude osas asendatakse tabeli veeru"Piirangud"sisu järgmisega:"2.Vaigud | Ainete koguhulk ei tohi ületada 12,5 mg/dm2 kattekihis toiduainetega kokkupuutuval küljel, mis on ette nähtud ainult tselluloosnitraadil põhinevate kattekihtidega regenereeritud tsellulooskilede valmistamiseks" |4. Tabelist kustutatakse järgmised plastifikaatorid ja nendele seatud piirangud:"Nimetused | Piirangud |–Bensüülbutüülftalaat | Kuni 2,0 mg kattekihti/dm2 toiduainetega kokkupuutumise küljel |–Di-n-butüülftalaat | Kuni 3,0 mg kattekihti/dm2 toiduainetega kokkupuutumise küljel |–Di(2-etüülheksüül)sebakaat [= dioktüülsebakaat]" | |5. Järgmise plastifikaatori osas asendatakse tabeli veeru"Piirangud"sisu järgmisega:"Nimetused | Piirangud |–2-etüülheksüüldifenüülfosfaat (sünonüüm: fosforhappe difenüül-2-ethüülheksüülester) | 2- etüülheksüüldifenüülfosfaadi suurim lubatud kogus: a)2,4 mg/kg sellist tüüpi kilega kokku puutuvates toiduainetes, võib)0,4 mg/dm2 kattekihis toiduainetega kokkupuutuval küljel" |6. Tabelist kustutatakse järgmised lahustid:"Nimetused | Piirangud |–Etüleenglükoolmonoetüüleeter | |–Etüleenglükoolmonoetüüleeteratsetaat | |–Etüleenglükoolmonometüüleeter | |–Etüleenglükoolmonometüüleeteratsetaat" | |--------------------------------------------------


title: Komisjoni direktiiv 2001/33/EÜ, 8. mai 2001, millega muudetakse nõukogu direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) teatavaid lisasid

text:
Tähtis õiguslik teade

|

32001L0033

Euroopa Liidu Teataja L 127 , 09/05/2001 Lk 0042 - 0044

		Komisjoni direktiiv 2001/33/EÜ,8. mai 2001,millega muudetakse nõukogu direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) teatavaid lisasidEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, [1] eriti selle artikli 14 punkti c,võttes arvesse Taani, Prantsusmaa, Iirimaa, Itaalia, Austria, Portugali ja Ühendkuningriigi taotlusi,ning arvestades järgmist:(1) Ühendkuningriigi ja Rootsi esitatud teabest selgub, et pärast omavalitsusüksuste ümberkorraldust tuleks praeguseid vastavate kaitstavate alade kirjeldusi Dendroctonus micans Kugelani ja Leptinotarsa decemlineata Say puhul muuta.(2) Teatavaid Taanis Bemisia tabaci Genn. (Euroopast pärit populatsioonid) ja tomati kääbuslikkuse viiruse, Portugalis Gonipterus scutellatus Gyll., Ühendkuningriigis ja Iirimaal Pissodes spp. (Euroopast pärit populatsioonid) ning Prantsusmaal, Itaalias ja Austrias Erwinia amylovora (Burr.) Winsl. et al. vastu võetavaid kaitsemeetmeid käsitlevaid sätteid tuleks muuta, et võtta arvesse nende organismide praegust levikut nimetatud riikides.(3) Muudatused on kooskõlas asjaomaste liikmesriikide taotlustega.(4) Käesoleva direktiiviga ettenähtud meetmed on kooskõlas alalise taimetervise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 2000/29/EÜ I–IV lisa muudetakse vastavalt käesoleva direktiivi lisale.Artikkel 2Liikmesriigid jõustavad käesoleva direktiivi järgimiseks vajalikud õigusnormid 21. maiks 2001. Liikmesriigid kohaldavad neid alates 22. maist 2001. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Liikmesriigid teatavad viivitamata komisjonile siseriiklikest õigusnormidest, mis nad käesoleva direktiiviga reguleeritud valdkonnas vastu võtavad. Komisjon teavitab sellest teisi liikmesriike.Artikkel 3Käesolev direktiiv jõustub Euroopa Ühenduste Teatajas avaldamise päeval.Käesolevat direktiivi kohaldatakse alates 22. maist 2001.Artikkel 4Käesolev direktiiv on adresseeritud liikmesriikidele.Brüssel, 8. mai 2001Komisjoni nimelkomisjoni liigeDavid Byrne[1] EÜT L 169, 10.7.2000, lk 1.--------------------------------------------------LISA1. I lisa B osa lõike a punktis 1 jäetakse parempoolses tulbas välja "DK".2. I lisa B osa lõike a punkti 3 parempoolse tulba tekst asendatakse järgmisega:"E (Eivissa ja Menorca), IRL, P (Assoorid ja Madeira), FI (Ålandi, Häme, Kymi, Pirkanmaa, Satakunta, Turku, Uusimaa piirkonnad), S (Blekinge, Gotlandi, Hallandi, Kalmari ja Skåne maakonnad), UK".3. I lisa B osa lõike b punkti 2 parempoolses tulbas jäetakse välja "DK".4. II lisa B osa lõike a punkti 3 parempoolse tulba tekst asendatakse järgmisega:"EL, IRL, UK (Šotimaa, Põhja-Iirimaa, Jersey, Inglismaa järgmised krahvkonnad, ringkonnad ja omavalitsusüksused: Barnsley, Bath ja North East Somerset, Bedfordshire, Bournemouth, Bracknell Forest, Bradford, Bristol, Brighton ja Hove, Buckinghamshire, Calderdale, Cambridgeshire, Cornwall, Cumbria, Darlington, Devon, Doncaster, Dorset, Durham, East Riding of Yorkshire, East-Sussex, Essex, Gateshead, Greater London, Hampshire, Hartlepool, Hertfordshire, Kent, Kingston Upon Hull, Kirklees, Leeds, Leicester City, Lincolnshire, Luton, Medway Council, Middlesbrough, Milton Keynes, Newbury, Newcastle Upon Tyne, Norfolk, Northamptonshire, Northumberland, North Lincolnshire, North East Lincolnshire, North Tyneside, North West Somerset, Nottingham City, Nottinghamshire, Oxfordshire, Peterborough, Plymouth, Poole, Portsmouth, Reading, Redcar ja Cleveland, Rochdale, Rotherham, Rutland, Sheffield, Slough, Somerset, Southend, Southampton, South Tyneside, Stockton-on-Tees, Suffolk, Sunderland, Surrey, Swindon, Thurrock, Torbay, Wakefield, West Sussex, Windsor ja Maidenhead, Wokingham, York, Mani saar, Wighti saar, Scilly saared ning krahvkondade, ringkondade ja omavalitsusüksuste järgmised osad: Derby City: omavalitsusüksuse osa, mis jääb A52(T) maantee põhjapiirist ja A6(T) maanteest põhja poole; Derbyshire: krahvkonna osa, mis jääb maantee A52(T) põhjapiirist põhja poole koos krahvkonna osaga, mis jääb maantee A6(T) põhjapiirist põhja poole; Gloucestershire: krahvkonna osa, mis jääb Fosse Way Roman maantee idapiirist ida poole; Leicestershire: krahvkonna osa, mis jääb Fosse Way Roman maantee idapiirist ida poole koos krahvkonna osaga, mis jääb maantee B4114 idapiirist ida poole ja krahvkonna osa, mis jääb kiirtee M1 idapiirist ida poole; North Yorkshire: kogu krahvkond, välja arvatud krahvkonna osa, mis moodustab Craveni ringkonna; South Gloucestershire: omavalitsusüksuse osa, mis jääb kiirtee M4 lõunapiirist lõuna poole; Warwickshire: krahvkonna osa, mis jääb Fosse Way maantee idapiirist ida poole; Wiltshire: krahvkonna osa, mis jääb kiirtee M4 lõunapiirist lõuna poole ja krahvkonna osa, mis jääb Fosse Way Roman maantee idapiirist ida poole)".5. II lisa B osa lõike a punkti 5 parempoolse tulba tekst asendatakse järgmisega:"EL, P (Assoorid; Beja piirkond: kõik concelho’d; Castelo Branco piirkond: concelho’d Castelo Branco, Fundão ja Penamacôr, Idanha-a-Nova; Évora piirkond, v.a concelho’d Montemor-o-Novo, Mora ja Vendas Novas; Faro piirkond: kõik concelho’d; Portalegre piirkond: concelho’d Arronches, Campo Maior, Elvas, Fronteira, Monforte ja Sousel)."6. II lisa B osa lõike a punkt 8 jäetakse välja.7. II lisa B osa lõike b punkti 2 parempoolse tulba tekst asendatakse järgmisega:"E, F (Korsika), IRL, I (Abruzzi; Basilicata; Calabria; Campania; Emilia-Romagna; Forlí-Cesena, Parma, Piacenza ja Rimini provintsid; Friuli-Venezia Giulia; Lazio; Liguuria; Lombardia; Marche; Molise; Piemonte; Apuulia, Sardiinia, Sitsiilia; Toscana; Trentino-Alto Adige: Bolzano ja Trento autonoomsed provintsid; Umbria; Valle d’Aosta; Veneto), A (Burgenland, Kärnten, Alam-Austria, Ida-Tirool, Steiermark, Viin), P, FI, UK (Põhja-Iirimaa, Mani saar ja Kanalisaared)."8. III lisa B osa punkti 1 parempoolse tulba tekst asendatakse järgmisega:"E, F (Korsika), IRL, I (Abruzzi; Basilicata; Calabria; Campania; Emilia-Romagna; Forlķ-Cesena, Parma, Piacenza ja Rimini provintsid; Friuli-Venezia Giulia; Lazio; Liguuria; Lombardia; Marche; Molise; Piemonte; Apuulia, Sardiinia, Sitsiilia; Toscana; Trentino-Alto Adige: Bolzano ja Trento autonoomsed provintsid; Umbria; Valle d’Aosta; Veneto), A (Burgenland, Kärnten, Alam-Austria, Ida-Tirool, Steiermark, Viin), P, FI, UK (Põhja-Iirimaa, Mani saar ja Kanalisaared)."9. IV lisa B osa punktide 1, 7 ja 14.1 parempoolse tulba tekst asendatakse järgmisega:"EL, IRL, UK (Šotimaa, Põhja-Iirimaa, Jersey, Inglismaa: järgmised krahvkonnad, ringkonnad ja omavalitsusüksused: Barnsley, Bath ja North East Somerset, Bedfordshire, Bournemouth, Bracknell Forest, Bradford, Bristol, Brighton ja Hove, Buckinghamshire, Calderdale, Cambridgeshire, Cornwall, Cumbria, Darlington, Devon, Doncaster, Dorset, Durham, East Riding of Yorkshire, East-Sussex, Essex, Gateshead, Greater London, Hampshire, Hartlepool, Hertfordshire, Kent, Kingston Upon Hull, Kirklees, Leeds, Leicester City, Lincolnshire, Luton, Medway Council, Middlesbrough, Milton Keynes, Newbury, Newcastle Upon Tyne, Norfolk, Northamptonshire, Northumberland, North Lincolnshire, North East Lincolnshire, North Tyneside, North West Somerset, Nottingham City, Nottinghamshire, Oxfordshire, Peterborough, Plymouth, Poole, Portsmouth, Reading, Redcar ja Cleveland, Rochdale, Rotherham, Rutland, Sheffield, Slough, Somerset, Southend, Southampton, South Tyneside, Stockton-on-Tees, Suffolk, Sunderland, Surrey, Swindon, Thurrock, Torbay, Wakefield, West Sussex, Windsor ja Maidenhead, Wokingham, York, Mani saar, Wighti saar, Scilly saared ning krahvkondade, ringkondade ja omavalitsusüksuste järgmised osad: Derby City: omavalitsusüksuse osa, mis jääb A52(T) maantee põhjapiirist põhja poole, koos omavalitsusüksuse osaga, mis jääb A6(T) maantee põhjapiirist põhja poole; Derbyshire: krahvkonna osa, mis jääb A52(T) maantee põhjapiirist põhja poole, ja krahvkonna osa, mis jääb A6(T) maanteest põhja poole; Gloucestershire: krahvkonna osa, mis jääb Fosse Way Roman maantee idapiirist ida poole; Leicestershire: krahvkonna osa, mis jääb Fosse Way Roman maantee idapiirist ida poole koos krahvkonna osaga, mis jääb maantee B4114 idapiirist ida poole ja krahvkonna osa, mis jääb kiirtee M1 idapiirist ida poole; North Yorkshire: kogu krahvkond, välja arvatud krahvkonna osa, mis moodustab Craveni ringkonna; South Gloucestershire: omavalitsusüksuse osa, mis jääb kiirtee M4 lõunapiirist lõuna poole; Warwickshire: krahvkonna osa, mis jääb Fosse Way Roman maantee idapiirist ida poole; Wiltshire: krahvkonna osa, mis jääb kiirtee M4 lõunapiirist lõuna poole, ja krahvkonna osa, mis jääb Fosse Way Roman maantee idapiirist ida poole)".10. IV lisa B osas jäetakse välja punktid 6.1, 13 ja 14.8.11. IV lisa B osa punkti 19 parempoolse tulba tekst asendatakse järgmisega:"EL, P (Assoorid; Beja piirkond: kõik concelho’d; Castelo Branco piirkond: concelho’d Castelo Branco, Fundão ja Penamacôr, Idanha-a-Nova; Évora piirkond, v.a concelho’d Montemor-o-Novo, Mora ja Vendas Novas; Faro piirkond: kõik concelho’d; Portalegre piirkond: concelho’d Arronches, Campo Maior, Elvas, Fronteira, Monforte ja Sousel)".12. IV lisa B osa punkti 21 parempoolse tulba tekst asendatakse järgmisega:"E, F (Korsika), IRL, I (Abruzzi; Basilicata; Calabria; Campania; Emilia-Romagna; Forlí-Cesena, Parma, Piacenza ja Rimini provintsid; Friuli-Venezia Giulia; Lazio; Liguuria; Lombardia; Marche; Molise; Piemonte; Apuulia; Sardiinia; Sitisiilia; Toscana; Trentino-Alto Adige: Bolzano ja Trento autonoomsed provintsid; Umbria; Valle d’Aosta; Veneto), A (Burgenland, Kärnten, Alam-Austria, Ida-Tirool, Steiermark, Viin), P, FI, UK (Põhja-Iirimaa, Mani saar ja Kanalisaared)".13. IV lisa B osa punkti 24 parempoolses tulbas jäetakse välja "DK".--------------------------------------------------


title: Komisjoni direktiiv 2003/47/EÜ, 4. juuni 2003, millega muudetakse nõukogu direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) II, IV ja V lisa

text:
Tähtis õiguslik teade

|

32003L0047

Euroopa Liidu Teataja L 138 , 05/06/2003 Lk 0047 - 0048

		Komisjoni direktiiv 2003/47/EÜ,4. juuni 2003,millega muudetakse nõukogu direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) II, IV ja V lisaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, [1] viimati muudetud komisjoni direktiiviga 2003/22/EÜ, [2] eriti selle artikli 14 teise lõigu punkti c,võttes arvesse asjaomaste liikmesriikide nõusolekutning arvestades järgmist:(1) Portugali esitatud, ajakohastel uuringutel põhinevast teabest selgub, et Gonipterus scutellatus Gyll. suhtes kaitstavat ala tuleks muuta, nii et see piirduks üksnes Assooridega.(2) Tehnilise vea tõttu komisjoni direktiivi 2002/36/EÜ [3] koostamisel, millega muudetakse direktiivi 2000/29/EÜ teatavaid lisasid, võeti alusetult vastu uued sätted Küproselt ja Maltalt pärineva taimedele lisatud või neile kinnitunud mulla ja kasvusubstraadi kohta.(3) Tehnilise vea tõttu komisjoni direktiivi 2002/36/EÜ koostamisel asendati direktiivi 2000/29/EÜ V lisa B osa pealkirja I all punkti 2 tekst ilma asjaomaseid taimseid saadusi nimetamata.(4) Seepärast tuleks direktiivi 2000/29/EÜ asjaomaseid lisasid vastavalt muuta.(5) Käesoleva direktiiviga ettenähtud meetmed on kooskõlas alalise taimetervise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 2000/29/EÜ II, IV ja V lisa muudetakse vastavalt käesoleva direktiivi lisale.Artikkel 21. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 15. juunil 2003. Liikmesriigid teatavad sellest viivitamata komisjonile.Liikmesriigid kohaldavad neid norme alates 16. juunist 2003.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad viivitamata komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti. Komisjon teavitab sellest teisi liikmesriike.Artikkel 3Käesolev direktiiv jõustub kolmandal päeval pärast selle avaldamist Euroopa Liidu Teatajas.Artikkel 4Käesolev direktiiv on adresseeritud liikmesriikidele.Brüssel, 4. juuni 2003Komisjoni nimelkomisjoni liigeDavid Byrne[1] EÜT L 169, 10.7.2000, lk 1.[2] ELT L 78, 25.3.2003, lk 10.[3] EÜT L 116, 3.5.2002, lk 16.--------------------------------------------------LISADirektiivi 2000/29/EÜ lisasid muudetakse järgmiselt:1. II lisa B osa pealkirja a all punktis 5 asendatakse parempoolse veeru kanne järgmisega:"EL, P (Assoorid)";2. IV lisas:a) A osa I jao punktis 34 jäetakse vasakpoolsest veerust välja sõnad "Küpros, Malta";b) B osa punktis 19 asendatakse parempoolse veeru kanne järgmisega:"EL, P (Assoorid)";3. V lisa B osa pealkirja I all:a) punkti 2 tekst asendatakse järgmisega:"Järgmiste taimede osad, välja arvatud viljad ja seemned:- Castanea Mill., Dendranthema (DC) Des. Moul., Dianthus L., Gypsophila L., Pelargonium l’Herit. ex Ait, Phoenix spp., Populus L., Quercus L., Solidago L. ja liigi Orchidaceae lõikelilled,- okaspuud (Coniferales),- Põhja-Ameerika riikidest pärit Acer saccharum Marsh.,- mujalt kui Euroopa riikidest pärit Prunus L.,- mujalt kui Euroopa riikidest pärit liikide Aster spp., Eryngium L., Hypericum L., Lisianthus L., Rosa L. ja Trachelium L. lõikelilled,- liikide Apium graveolens L. and Ocimum L. lehtköögiviljad.";b) punkti 7 alapunktist b jäetakse välja sõnad "Küpros, Malta".--------------------------------------------------


title: Komisjoni direktiiv 2000/73/EÜ, 22. november 2000, millega kohandatakse tehnika arenguga nõukogu direktiivi 93/92/EMÜ kahe- või kolmerattalistele mootorsõidukitele valgustus- ja valgussignaalseadmete paigaldamise kohtaEMPs kohaldatav tekst.

text:
Tähtis õiguslik teade

|

32000L0073

Euroopa Liidu Teataja L 300 , 29/11/2000 Lk 0020 - 0023

		Komisjoni direktiiv 2000/73/EÜ,22. november 2000,millega kohandatakse tehnika arenguga nõukogu direktiivi 93/92/EMÜ kahe- või kolmerattalistele mootorsõidukitele valgustus- ja valgussignaalseadmete paigaldamise kohta(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 30. juuni 1992. aasta direktiivi 92/61/EMÜ kahe- või kolmerattaliste mootorsõidukite tüübikinnituse kohta [1], viimati muudetud Euroopa Parlamendi ja nõukogu direktiiviga 2000/7/EÜ [2], eriti selle artiklit 16,võttes arvesse nõukogu 29. oktoobri 1993. aasta direktiivi 93/92/EMÜ kahe- või kolmerattalistele mootorsõidukitele valgustus- ja valgussignaalseadmete paigaldamise kohta [3], eriti selle artiklit 4ning arvestades järgmist:(1) Direktiiv 93/92/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati direktiiviga 92/61/EMÜ. Seetõttu kehtivad sõidukite süsteeme, osi ja eraldi seadmestikke käsitleva direktiivi 92/61/EMÜ sätted käesoleva direktiivi kohaldamisel.(2) Tehnoloogia areng võimaldab nüüd kohandada nõukogu direktiivi 93/92/EMÜ tehnika arenguga. Et tagada tüübikinnitussüsteemi igakülgne nõuetekohane toimimine, tuleks asjaomase direktiivi teatavaid nõudeid täiendada või täpsustada.(3) Selleks tuleks kindlaks määrata, et M1- ja N1-kategooria sõidukitele asjakohaste direktiivide kohaselt tüübikinnituse saanud valgustusseadmeid võib paigaldada ka kahe- ja kolmerattalistele mootorsõidukitele. Samuti tuleks sätestada, et mittekohustuslike eesmiste udutulelaternate, tagumiste udutulelaternate, tagurdustulelaternate ja ohutulede paigaldamine kolmerattalistele mopeedidele ja kergetele neljarattalistele mootorsõidukitele on lubatud. Direktiivi 93/92/EMÜ tuleks täiendada kõnealuste seadmete vastavate paigaldusjuhenditega. Ingliskeelse ja hollandikeelse versiooni teatavate punktide sõnastus tuleks ühtlustada muukeelsete versioonide vastavate punktide sõnastusega.(4) Käesolevas direktiivis ettenähtud meetmed on kooskõlas teaduse ja tehnika arenguga kohandamise komitee arvamusega, mis on asutatud nõukogu 6. veebruari 1970. aasta direktiivi 70/156/EMÜ (mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta) [4], viimati muudetud Euroopa Parlamendi ja nõukogu direktiiviga 2000/40/EÜ [5], artikli 13 alusel,ON VASTU VÕTNUD KÄESOLEVA DIREKTIIVI:Artikkel 1Direktiivi 93/92/EMÜ II ja VI lisa muudetakse vastavalt käesoleva direktiivi lisale.Artikkel 21. Alates 1. jaanuarist 2002 ei tohi liikmesriigid valgustus- ja valgussignaalseadmete paigaldamisega seotud põhjustel:- keelduda EÜ tüübikinnituse andmisest kahe- või kolmerattalise mootorsõiduki tüübile või- keelata kahe- või kolmerattaliste mootorsõidukite registreerimist, müüki või kasutuselevõtmist,kui valgustus- ja valgussignaalseadmed on paigaldatud käesoleva direktiiviga muudetud direktiivi 93/92/EMÜ nõuete kohaselt.2. Alates 1. juulist 2002 ei anna liikmesriigid EÜ tüübikinnitust ühelegi uuele kahe- või kolmerattalise mootorsõiduki tüübile valgustus- ja valgussignaalseadmete paigaldamisega seotud põhjustel, kui käesoleva direktiiviga muudetud direktiivi 93/92/EMÜ nõuded ei ole täidetud.Artikkel 31. Liikmesriigid võtavad vastu ja avaldavad käesoleva direktiivi järgimiseks vajalikud sätted hiljemalt 31. detsembril 2001. Liikmesriigid teatavad sellest viivitamata komisjonile.Liikmesriigid kohaldavad neid sätteid alates 1. jaanuarist 2002.Kui liikmesriigid need sätted vastu võtavad, lisavad nad nendesse sätetesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate põhiliste siseriiklike õigusnormide teksti.Artikkel 4Käesolev direktiiv jõustub 20. päeval pärast selle avaldamist Euroopa Ühenduste Teatajas.Artikkel 5Käesolev direktiiv on adresseeritud liikmesriikidele.Brüssel, 22. november 2000Komisjoni nimelkomisjoni liigeErkki Liikanen[1] EÜT L 225, 10.8.1992, lk 72.[2] EÜT L 106, 3.5.2000, lk 1.[3] EÜT L 311, 14.12.1993, lk 1.[4] EÜT L 42, 23.2.1970, lk 1.[5] EÜT L 203, 10.8.2000, lk 9.--------------------------------------------------LISAI. II lisa muudetakse järgmiselt:a) [Kohaldatakse ainult ingliskeelses versioonis.]b) punkt 5 asendatakse järgmisega:"5. Punktides 1 ja 2 nimetatud valgustus- ja valgussignaalseadmeid, mis on direktiivi 97/24/EÜ kohaselt tüübikinnituse saanud paigaldamiseks mootorratastele, või direktiivide 76/757/EMÜ, 76/758/EMÜ, 76/759/EMÜ, 76/760/EMÜ, 76/761/EMÜ, 76/762/EMÜ, 77/538/EMÜ või 77/539/EMÜ kohaselt tüübikinnituse saanud paigaldamiseks M1- ja N1-kategooria sõidukitele, võib paigaldada ka mopeedidele."c) punkt 6.7.5 asendatakse järgmisega:"6.7.5. Reguleeritus: helkurite nullteljed peavad asetsema risti sõiduki keskpikitasapinnaga ning olema suunatud väljapoole. Eesmised helkurid võivad olla pööratavad olenevalt pöördenurgast."II.a)b)c)d) III lisa muudetakse järgmiselt:punkti 2 täiendatakse järgmiselt:"2.5. eesmine udutulelatern,2.6. tagumine udutulelatern,2.7. tagurdustulelatern,2.8. ohutuled."punkt 5 asendatakse järgmisega:"5. Punktides 1 ja 2 nimetatud valgustus- ja valgussignaalseadmeid, mis on direktiivi 97/24/EÜ kohaselt tüübikinnituse saanud paigaldamiseks mootorratastele, või direktiivide 76/757/EMÜ, 76/758/EMÜ, 76/759/EMÜ, 76/760/EMÜ, 76/761/EMÜ, 76/762/EMÜ, 77/538/EMÜ või 77/539/EMÜ kohaselt tüübikinnituse saanud paigaldamiseks M1- ja N1-kategooria sõidukitele, võib paigaldada ka kolmerattalistele mopeedidele ja kergetele neljarattalistele mootorsõidukitele."punkti 6.5.3.1 viimane taane asendatakse järgmisega:"— valgusavade siseservade vaheline kaugus peab olema vähemalt 500 mm. Seda kaugust võib vähendada 400 millimeetrini, kui sõiduki kogulaius on alla 1300 mm."punkti 6 täiendatakse järgmiselt:"6.11. Eesmised udutulelaternad6.11.1. Sätted vastavad täpselt VI lisa punktide 6.7.1-6.7.11 sätetele.6.12. Tagumised udutulelaternad6.12.1. Sätted vastavad täpselt VI lisa punktide 6.8.1-6.8.11 sätetele.6.13. Tagurdustulelaternad6.13.1. Sätted vastavad täpselt VI lisa punktide 6.9.1-6.9.10 sätetele.6.14. Ohutuled6.14.1. Sätted vastavad täpselt VI lisa punktide 6.10.1-6.10.4 sätetele."III. IV lisa muudetakse järgmiselt:a)punkt 5 asendatakse järgmisega:"5. Punktides 1 ja 2 nimetatud valgustus- ja valgussignaalseadmeid, mis on direktiivide 76/757/EMÜ, 76/758/EMÜ, 76/759/EMÜ, 76/760/EMÜ, 76/761/EMÜ, 76/762/EMÜ, 77/538/EMÜ või 77/539/EMÜ kohaselt tüübikinnituse saanud paigaldamiseks M1- ja N1-kategooria sõidukitele, võib paigaldada ka mootorratastele."b) [Kohaldatakse ainult ingliskeelses versioonis.]IV. V lisa muudetakse järgmiselt:punkt 5 asendatakse järgmisega:"5. Punktides 1 ja 2 nimetatud valgustus- ja valgussignaalseadmeid, mis on direktiivide 76/757/EMÜ, 76/758/EMÜ, 76/759/EMÜ, 76/760/EMÜ, 76/761/EMÜ, 76/762/EMÜ, 77/538/EMÜ või 77/539/EMÜ kohaselt tüübikinnituse saanud paigaldamiseks M1- ja N1-kategooria sõidukitele, võib paigaldada ka külgkorviga mootorratastele."V. VI lisa muudetakse järgmiselt:a)punkt 5 asendatakse järgmisega:"5. Punktides 1 ja 2 nimetatud valgustus- ja valgussignaalseadmeid, mis on direktiivide 76/757/EMÜ, 76/758/EMÜ, 76/759/EMÜ, 76/760/EMÜ, 76/761/EMÜ, 76/762/EMÜ, 77/538/EMÜ või 77/539/EMÜ kohaselt tüübikinnituse saanud paigaldamiseks M1- ja N1-kategooria sõidukitele, võib paigaldada ka kolmerattalistele mootorsõidukitele."b) [Kohaldatakse ainult hollandikeelses versioonis.]c) punkti 6.5.3.1 viimane taane asendatakse järgmisega:"— valgusavade siseservade vaheline kaugus peab olema vähemalt 500 mm. Seda kaugust võib vähendada 400 millimeetrini, kui sõiduki kogulaius on alla 1300 mm."d) [Kohaldatakse ainult hollandikeelses versioonis.]--------------------------------------------------


title: Komisjoni direktiiv 98/3/EÜ, 15. jaanuar 1998, millega kohandatakse väetisi käsitlevate liikmesriikide õigusaktide ühtlustamist käsitlevat nõukogu direktiivi 76/116/EMÜ tehnika arengugaEMPs kohaldatav tekst

text:
Tähtis õiguslik teade

|

31998L0003

Euroopa Liidu Teataja L 018 , 23/01/1998 Lk 0025 - 0026

		Komisjoni direktiiv 98/3/EÜ,15. jaanuar 1998,millega kohandatakse väetisi käsitlevate liikmesriikide õigusaktide ühtlustamist käsitlevat nõukogu direktiivi 76/116/EMÜ tehnika arenguga(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut, eelkõige selle artiklit 100a,võttes arvesse nõukogu 18. detsembri 1975. aasta direktiivi 76/116/EMÜ väetisi käsitlevate liikmesriikide õigusaktide ühtlustamise kohta, [1] viimati muudetud komisjoni ja Euroopa Parlamendi direktiiviga 97/63/EÜ, [2] eriti selle artikli 9 lõiget 1,ning arvestades, et:asutamislepingu artiklis 7a on ette nähtud sisepiirideta ala, kus on tagatud kaupade, inimeste, teenuste ja kapitali vaba liikumine;direktiivis 76/116/EMÜ on sätestatud väetiste siseturul turustamise eeskirjad;direktiivi 76/116/EMÜ I lisasse tuleb lisada uusi väetisi, selleks et need võiksid kanda kõnealuse direktiivi II lisas ettenähtud ühenduse märgist;iga isik (tootja või tema esindaja), kes soovib väetise puhul kasutada direktiivi 76/116/EMÜ II lisas ette nähtud ühenduse märgist, peab järgima teatises 94/K 138/04 [3] kehtestatud korda, mille kohaselt ta esitab tehnilised dokumendid liikmesriigi pädevale asutusele, kes teeb nende kohta ettekande Euroopa Komisjoni väetiste töörühmale;käesolevas direktiivis ette nähtud meetmed on kooskõlas väetisekaubanduses tehniliste tõkete kõrvaldamist käsitlevate direktiivide tehnika arengule kohandamise komitee seisukohaga,ON VASTU VÕTNUD KÄESOLEVA DIREKTIIVI:Artikkel 1Direktiivi 76/116/EMÜ I lisa muudetakse järgmiselt:C osa punkti 1 pealkirjaga "Lihtvedelväetised" lisatakse käesoleva direktiivi lisas esitatud väetised.Artikkel 2Direktiivi 76/116/EMÜ III lisa A osa punkti 1 lisatakse järgmised tooted ja lubatud hälbed:"Kaltsiumnitraadi suspensioon | 0,4 % |Uurea-formaldehüüdi lisandiga lämmastikväetise lahus || 0,4 % |Uurea-formaldehüüdi lisandiga lämmastikväetise suspensioon || 0,4 %" |.Artikkel 3Liikmesriigid võtavad vastu ja avaldavad käesoleva direktiivi järgimiseks vajalikud sätted 31. detsembriks 1998 ning teatavad sellest viivitamata komisjonile. Nad kohaldavad neid sätteid 1. jaanuarist 1999.Kui liikmesriigid need sätted vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Selle viitamise viisi näevad ette liikmesriigid.Artikkel 4Käesolev direktiiv on adresseeritud liikmesriikidele.Brüssel, 15. jaanuar 1998Komisjoni nimelkomisjoni liigeMartin Bangemann[1] EÜT L 24, 30.1.1976, lk 21.[2] EÜT L 335, 6.12.1997, lk 15.[3] EÜT C 138, 20.5.1994, lk 4.--------------------------------------------------LISAC. VEDELVÄETISED1. LIHTVEDELVÄETISED"Järjenumber | Väetiseliigi nimetus | Andmed valmistamismeetodi ja oluliste komponentide kohta | Minimaalne toitainesisaldus (massiprotsentides) Andmed toitainete väljendusviisi kohta Muud nõuded | Muud väetiseliigi markeeringuandmed | Toitained, mille sisaldus tuleb deklareerida Toitainevormid ja lahustuvvormid Muud kriteeriumid |1 | 2 | 3 | 4 | 5 | 6 |5 | Kaltsiumnitraadi suspensioon | Toode, mis saadakse kaltsiumnitraadi suspendeerimisel vees | 8 % N Lämmastik väljendatakse kogu lämmastikuna või nitraat- ja ammooniumlämmastikuna Ammooniumlämmastiku maksimaalsisaldus: 1,0 % 14 % CaO Kaltsium väljendatakse vees lahustuva CaO-na | Väetiseliigi nimetuse järele võib lisada ühe järgmistest märgetest: lehtedele kandmisekstoitelahuste ja -suspensioonide valmistamiseksväetusirrigatsiooniks | Kogu lämmastik Nitraatlämmastik Vees lahustuv kaltsiumoksiid |6 | Uurea-formaldehüüdi lisandiga lämmastikväetise lahus | Keemilise menetluse või uurea-formaldehüüdi ja lämmastikväetise (direktiivi 76/116/EMÜ nimekiri A-1, v.a produktid 3a, 3b ja 5) vees lahustamise abil saadud toode | 18 % kogu N. Vähemalt 1/3 deklareeritavast kogulämmastikust peab olema uurea-formaldehüüdlämmastik Maksimaalne biureedisisaldus: (uurea N + uurea-formaldehüüdi N) × 0,026 | | Kogu lämmastik Kui vastava lämmastikuvormi sisaldus on vähemalt 1 %, deklareeritakse: nitraatlämmastikammooniumlämmastikuurealämmastikUurea-formaldehüüdi lämmastik |7 | Uurea-formaldehüüdi lisandiga lämmastikväetise suspensioon | Keemilise menetluse või uurea-formaldehüüdi ja lämmastikväetise (direktiivi 76/116/EMÜ nimekiri A-1, v.a produktid 3a, 3b ja 5) vees suspendeerimise abil saadud toode | 18 % kogu N. Vähemalt 1/3 deklareeritavast kogu lämmastikust peab olema uurea-formaldehüüdlämmastik, millest vähemalt 3/5 on lahustuv kuumas vees Maksimaalne biureedisisaldus: (uurea N + uurea-formaldehüüdi N) × 0,026 | | Kogu lämmastik Kui vastava lämmastikuvormi sisaldus on vähemalt 1 %, deklareeritakse: nitraatlämmastikammooniumlämmastikuurealämmastikUurea-formaldehüüdlämmastik Külmas vees lahustuv uurea-formaldehüüdlämmastik Ainult kuumas vees lahustuv uurea-formaldehüüdlämmastik" |--------------------------------------------------


title: Komisjoni direktiiv 2008/80/EÜ, 28. juuli 2008 , millega muudetakse Euroopa Parlamendi ja nõukogu direktiivi 98/8/EÜ, et kanda toimeaine tsükloheksüülhüdroksüdiaseen-1-oksiidi kaaliumisool (K-HDO) selle I lisasse (EMPs kohaldatav tekst)

text:
               29.7.2008

               ET

               Euroopa Liidu Teataja

               L 200/15

      KOMISJONI DIREKTIIV 2008/80/EÜ,
   28. juuli 2008,
   millega muudetakse Euroopa Parlamendi ja nõukogu direktiivi 98/8/EÜ, et kanda toimeaine tsükloheksüülhüdroksüdiaseen-1-oksiidi kaaliumisool (K-HDO) selle I lisasse
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:

               (1)

               Komisjoni 4. detsembri 2007. aasta määrusega (EÜ) nr 1451/2007 Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (2) on kehtestatud selliste toimeainete loetelu, mida on vaja hinnata nende kandmiseks direktiivi 98/8/EÜ I, IA või IB lisasse. Sellesse loetellu kuulub tsükloheksüülhüdroksüdiaseen-1-oksiidi kaaliumisool (K-HDO).

               (2)

               Määruse (EÜ) nr 1451/2007 kohaselt on K-HDO-d hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad direktiivi 98/8/EÜ V lisas määratletud tooteliiki 8: puidukonservandid.

               (3)

               Austria määrati referentliikmesriigiks ja ta esitas 22. märtsil 2006 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.

               (4)

               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused alalises biotsiidide komitees 22. veebruaril 2008 hindamisaruandesse.

               (5)

               Kuigi riskianalüüs piirdus väga spetsiifiliste rakendussüsteemidega, ilmnes uuringutest, et K-HDO-d sisaldavate biotsiidide kasutamisel puidukonservandina võib eeldada, et need vastavad direktiivi 98/8/EÜ artikli 5 nõuetele. Seepärast on asjakohane kanda K-HDO I lisasse, et kõikides liikmesriikides oleks võimalik K-HDO-d sisaldavate biotsiidide puidukonservandina kasutamise lube välja anda, muuta või tühistada vastavalt direktiivi 98/8/EÜ artikli 16 lõikele 3.

               (6)

               Ühenduse tasandil ei ole hinnatud kõiki võimalikke kasutusviise. Seepärast peaksid liikmesriigid pöörama erilist tähelepanu neile keskkonna osadele ja populatsioonidele, mida ei ole riskide hindamisel ühenduse tasandil piisava põhjalikkusega uuritud, ning toote kasutusloa andmisel tagama, et võetakse sobivad meetmed või kehtestatakse eritingimused kindlakstehtud riskide vähendamiseks lubatava tasemeni.

               (7)

               Pidades silmas eelkõige võimalikku ohtu keskkonnale ja töötajatele, ei tohiks välja anda lube toodete kasutamiseks mujal kui täisautomatiseeritud suletud tööstussüsteemides, välja arvatud juhul, kui toote kasutusloa taotlemisel tõestatakse, et ohtu on võimalik vähendada lubatud tasemeni vastavalt direktiivi 98/8/EÜ artiklile 5 ja VI lisale.

               (8)

               Hindamisaruande andmete põhjal on asjakohane nõuda, et K-HDO-d sisaldavaid tooteid kasutataks sobivate isikukaitsevahenditega. Pidades silmas kindlaks tehtud ohtu väikelastele, on samuti asjakohane nõuda, et K-HDO-d ei kasutataks sellise puidu töötlemisel, millega väikelapsed võivad otse kokku puutuda.

               (9)

               Käesoleva direktiivi sätteid on oluline kohaldada samal ajal kõikides liikmesriikides, et tagada K-HDO-d toimeainena sisaldavate biotsiidide võrdne kohtlemine turul ja hõlbustada kogu biotsiidituru nõuetekohast toimimist.

               (10)

               Toimeaine I lisasse kandmisele peaks eelnema mõistlik ajavahemik, et liikmesriigid ja huvitatud isikud saaksid valmistuda uute nõuete täitmiseks ning toimiku koostanud taotlejad saaksid kasutada kogu kümneaastast andmekaitseaega, mis direktiivi 98/8/EÜ artikli 12 lõike 1 punkti c alapunkti ii kohaselt algab toimeaine lisasse kandmise kuupäevast.

               (11)

               Lisasse kandmisele peaks järgnema mõistlik ajavahemik, et liikmesriigid saaksid rakendada direktiivi 98/8/EÜ artikli 16 lõiget 3, eelkõige välja anda, muuta või tühistada tooteliiki 8 kuuluvate K-HDO-d sisaldavate biotsiidide kasutamise lube, et tagada nende vastavus direktiivile 98/8/EÜ.

               (12)

               Seepärast tuleks direktiivi 98/8/EÜ vastavalt muuta.

               (13)

               Käesoleva direktiiviga ette nähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   Ülevõtmine
   1.   Liikmesriigid võtavad vastu ja avaldavad käesoleva direktiivi täitmiseks vajalikud õigusnormid hiljemalt 30. juuniks 2009. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. juulist 2010.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile peamiste siseriiklike õigusnormide teksti, mille nad võtavad vastu käesoleva direktiiviga reguleeritavas valdkonnas.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 28. juuli 2008

            Komisjoni nimel

            komisjoni liige

         Stavros DIMAS

      (1)  EÜT L 123, 24.4.1998, lk 1. Direktiivi on viimati muudetud direktiiviga 2008/31/EÜ (ELT L 81, 20.3.2008, lk 57).

      (2)  ELT L 325, 11.12.2007, lk 3.

      LISA
      Järgmine kirje „nr 10” lisatakse direktiivi 98/8/EÜ I lisasse:

                     nr

                     Tavanimetus

                     IUPACi nimetus
                     Identifitseerimisnumbrid

                     Toimeaine miinimumpuhtus turustatavas biotsiidis

                     Lisamise kuupäev

                     Artikli 16 lõike 3 järgimise tähtaeg
                     (v.a rohkem kui ühte toimeainet sisaldavad tooted, mille puhul artikli 16 lõike 3 järgimise tähtaeg on viimases asjaomase toimeaine lisamise otsuses sätestatud tähtaeg)

                     Lisasse kuulumise lõppkuupäev

                     Toote liik

                     Erisätted (1)

                     „10

                     K-HDO

                     Tsükloheksüülhüdroksüdiaseen-1-oksiidi kaaliumisool
                     EÜ nr: puudub
                     CASi nr: 66603-10-9
                     (Käesolev kirje hõlmab ka K-HDO hüdraatunud vorme)

                     977 g/kg

                     1. juuli 2010

                     30. juuni 2012

                     30. juuni 2020

                     8

                     Tootele loa andmise hindamisel vastavalt artiklile 5 ja VI lisale uurivad liikmesriigid teatava toote puhul, kui see on asjakohane, mõju tootega kokku puutuda võivatele elanikerühmadele ja kasutusviise või kokkupuutestsenaariume, mida ei ole ühenduse tasandil riskide hindamisel representatiivselt käsitletud.
                     Liikmesriigid tagavad, et load antakse järgmistel tingimustel:

                                 1)

                                 Pidades silmas võimalikku ohtu keskkonnale ja töötajatele, ei tohi tooteid kasutada mujal kui täisautomatiseeritud suletud tööstussüsteemides, välja arvatud juhul, kui toote kasutusloa taotlemisel tõestatakse, et ohtu on võimalik vähendada lubatud tasemeni vastavalt artiklile 5 ja VI lisale.

                                 2)

                                 Pidades silmas riskianalüüsi käigus tehtud prognoose, tuleb tooteid kasutada sobivate isikukaitsevahenditega, välja arvatud juhul, kui toote kasutusloa taotlemisel tõestatakse, et ohtu kasutajatele on võimalik vähendada lubatud tasemeni muude vahendite abil.

                                 3)

                                 Pidades silmas kindlaks tehtud ohtu väikelastele, ei tohi tooteid kasutada sellise puidu töötlemisel, millega väikelapsed võivad otse kokku puutuda.”

         (1)  VI lisas sätestatud ühtsete põhimõtete rakendamisel vajalike hindamisaruannete sisu ja järeldused on kättesaadavad komisjoni veebilehel: http://ec.europa.eu/comm/environment/biocides/index.htm


title: Euroopa Parlamendi ja nõukogu direktiiv 2004/9/EÜ, 11. veebruar 2004, heade laboritavade inspekteerimise ja kontrollimise kohta (kodifitseeritud versioon)EMPs kohaldatav tekst.

text:
Tähtis õiguslik teade

|

32004L0009

Euroopa Liidu Teataja L 050 , 20/02/2004 Lk 0028 - 0043

		Euroopa Parlamendi ja nõukogu direktiiv 2004/9/EÜ,11. veebruar 2004,heade laboritavade inspekteerimise ja kontrollimise kohta(kodifitseeritud versioon)(EMPs kohaldatav tekst)EUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 95,võttes arvesse komisjoni ettepanekut,võttes arvesse Euroopa majandus- ja sotsiaalkomitee arvamust, [1]toimides asutamislepingu artikliga 251 sätestatud korras [2]ning arvestades järgmist:(1) Nõukogu 7. juuni 1988. aasta direktiivi 88/320/EMÜ heade laboritavade inspekteerimise ja kontrollimise kohta [3] on mitu korda olulisel määral muudetud. Nimetatud direktiiv tuleks selguse ja otstarbekuse huvides kodifitseerida.(2) Standarditud korralduslike toimingute ja tingimuste kohaldamine inimeste, loomade ja keskkonna kaitse eesmärgil kemikaalide mittekliiniliseks testimiseks tehtavate laboriuuringute kavandamise, korraldamise, protokollimise ja kirjeldamise suhtes, edaspidi "head laboritavad", suurendab liikmesriikide usaldust saadud testimistulemuste kvaliteedi suhtes.(3) Majanduskoostöö ja Arengu Organisatsiooni (OECD) nõukogu 12. mai 1981. aasta otsuse lisas 2, mis käsitleb kemikaalide hindamisel saadud andmete vastastikust tunnustamist, võeti vastu ühenduses heakskiidetud heade laboritavade põhimõtted, mida täpsustati nõukogu 11. veebruari 2004. aasta direktiivis 2004/10/EÜ (heade laboritavade põhimõtteid ja nende rakendamise kontrolli keemiliste ainete testimisel käsitlevate õigusaktide ühtlustamise kohta). [4](4) Kemikaalide testimisel on soovitav mitte raisata spetsialistide tööjõudu ja katselabori ressursse, sest laboritavade erinemise tõttu liikmesriigiti on vaja teste korrata. See puudutab eelkõige loomakaitset, mis nõuab, et loomadega tehtavaid katseid piirataks vastavalt nõukogu 24. novembri 1986. aasta direktiivile 86/609/EMÜ (katseteks ja muudel teaduslikel eesmärkidel kasutatavate loomade kaitsega seotud liikmesriikide õigusaktide ühtlustamise kohta). [5] Standardsete ja tunnustatud meetodite abil sooritatud katsete tulemuste vastastikune tunnustamine on selles valdkonnas tehtavate katsete arvu vähendamise peamiseks eelduseks.(5) Selleks, et tagada ühe liikmesriigi laborites sooritatud katsete tulemusena saadud andmete tunnustamine teistes liikmesriikides, on vaja ette näha uuringute kontrollimise ja laborite inspekteerimise harmoneeritud süsteem, mis tagaks laborite töö heade laboritavade tingimuste kohaselt.(6) Liikmesriigid määravad heade laboritavade täitmise järelevalvega tegelevad asutused.(7) Komitee, mille liikmed nimetavad liikmesriigid, abistab komisjoni käesoleva direktiivi tehnilisel kohaldamisel ja aitab kaasa kaupade vaba liikumise edendamisele selle kaudu, et liikmesriigid tunnustavad vastastikku heade laboritavade täitmise järelevalve menetlusi. Selleks tuleks kasutada komiteed, mis moodustati nõukogu 27. juuni 1967. aasta direktiiviga 67/548/EMÜ ohtlike ainete liigitamist, pakendamist ja märgistamist käsitlevate õigusnormide ühtlustamise kohta. [6](8) Nimetatud komitee võib abistada komisjoni mitte ainult käesoleva direktiivi kohaldamisel, vaid ka aidata kaasa teabe ja kogemuste vahetamisele kõnealuses valdkonnas.(9) Käesoleva direktiivi rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlus. [7](10) Käesoleva direktiivi kohaldamine ei tohiks mõjutada liikmesriikide kohustusi, mis on seotud II lisa B osas esitatud direktiivide ülevõtmise tähtaegadega,ON VASTU VÕTNUD KÄESOLEVA DIREKTIIVI:Artikkel 11. Käesolevat direktiivi kohaldatakse kõikide kemikaalidega (näiteks kosmeetikavahendid, tööstuskemikaalid, ravimid, toidulisandid, söödalisandid, pestitsiidid) tehtavate laboriuuringute kavandamisel, korraldamisel, protokollimisel ja kirjeldamisel kohaldatavate korralduslike toimingute ja tingimuste inspekteerimise ja kontrollimise suhtes mittekliiniliste testimiste osas, mis toimuvad kooskõlas eeskirjadega, et hinnata kõnealuste toodete mõju inimesele, loomadele ja keskkonnale.2. Käesolevas direktiivis kasutatud mõiste "hea laboritava" tähendab laboritava, mis vastab direktiivis 2004/10/EÜ toodud põhimõtetele.3. Käesolev direktiiv ei tegele testimistulemuste tõlgendamise ja neile hinnangu andmisega.Artikkel 21. Kasutades artiklis 3 sätestatud menetlust, kontrollivad liikmesriigid heade laboritavade täitmist kõikides nende territooriumil asuvates katselaborites, mis väidetavalt järgivad kemikaalide testimisel häid laboritavasid.2. Kui lõike 1 sätted on täidetud ning inspekteerimise ja kontrolli tulemused on rahuldavad, võib asjaomane liikmesriik väljastada dokumendi, mis kinnitab labori väidet, et see labor ja seal tehtavad katsed vastavad headele laboritavadele, kasutades järgmist sõnastust: "Heade laboritavade täitmine hinnatud direktiivi 2004/9/EÜ nõuetele vastavaks … (kuupäev)".Artikkel 31. Liikmesriigid määravad oma territooriumil laborite inspekteerimise ja laboriuuringute kontrolli eest vastutavad asutused, mis hindavad heade laboritavade täitmist.2. Lõikes 1 nimetatud asutused inspekteerivad laboreid ja kontrollivad uuringuid vastavalt I lisas esitatud sätetele.Artikkel 41. Liikmesriigid koostavad igal aastal aruande heade laboritavade täitmise kohta oma territooriumil.Aruanne peab sisaldama inspekteeritud laborite nimekirja, inspekteerimiskuupäeva ja inspekteerimistulemuste lühikokkuvõtet.2. Aruanded edastatakse komisjonile hiljemalt iga aasta 31. märtsil. Komisjon edastab need artikli 7 lõikes 1 nimetatud komiteele. Komitee võib nõuda lisaks lõikes 1 nimetatud andmetele täiendavat teavet.3. Liikmesriigid tagavad, et tundlik äriteave ja muu konfidentsiaalne teave, millele pääsetakse juurde heade laboritavade järelevalvetoimingute käigus, oleks kättesaadav üksnes komisjonile, siseriiklikele reguleerivatele ametiasutustele ja määratud asutustele ning konkreetse inspekteerimise või uuringu kontrolliga vahetult seotud labori- või uuringusponsorile.4. Määratud asutuste inspekteeritavate laborite nimed, nende heade laboritavade täitmise tase ning kuupäevad, millal laborite inspekteerimine või uuringute kontroll toimus, ei kuulu konfidentsiaalse teabe hulka.Artikkel 51. Ilma et see piiraks artikli 6 kohaldamist, on liikmesriigi korraldatud heade laboritavade täitmist käsitlevad laborite inspekteerimised ja uuringute kontrollimised teistele liikmesriikidele siduvad.2. Kui liikmesriik leiab, et tema territooriumil asuv labor, mis väidetavalt täidab häid laboritavasid, tegelikult ei täida häid laboritavasid sel määral, et seal korraldatud uuringute terviklikkust ja paikapidavust ei võiks kahtluse alla seada, teatab ta sellest viivitamata komisjonile. Komisjon teatab sellest teistele liikmesriikidele.Artikkel 61. Kui liikmesriigil on piisavalt põhjust arvata, et teise liikmesriigi labor, mis väidetavalt täidab häid laboritavasid, ei ole testimisel järginud häid laboritavasid, võib ta kõnealuselt liikmesriigilt nõuda lisateavet ning eelkõige uuringute kontrollimist näiteks uue inspekteerimise osana.Kui asjaomased liikmesriigid ei jõua omavahel kokkuleppele, peavad nad viivitamata teavitama teisi liikmesriike ja komisjoni ning põhjendama oma otsust.2. Komisjon tutvub artikli 7 lõikes 1 viidatud komitees liikmesriikide esitatud põhjustega niipea kui võimalik; seejärel võtab ta vajalikud meetmed artikli 7 lõikes 2 sätestatud korras. Sellega seoses võib ta küsida liikmesriikide määratud asutustelt ekspertarvamust.3. Kui komisjon leiab, et lõikes 1 nimetatud küsimuste lahendamiseks on vaja käesolevat direktiivi muuta, algatab ta muudatuste vastuvõtmiseks artikli 7 lõikes 2 sätestatud menetluse.Artikkel 71. Komisjoni abistab direktiivi 67/548/EMÜ artikli 29 alusel loodud komitee, edaspidi "komitee".2. Kui viidatakse käesolevale lõikele, kohaldatakse otsuse 1999/468/EÜ artikleid 5 ja 7, võttes arvesse selle artiklis 8 sätestatut.3. Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud.4. Komitee võtab vastu oma töökorra.Artikkel 81. Komitee võib läbi vaadata mis tahes käesoleva direktiivi kohaldamisega seotud küsimuse, mille on esitanud esimees kas omal algatusel või liikmesriigi esindaja taotluse korral, ja eriti järgmises osas:- liikmesriikide määratud asutuste koostööd heade laboritavade rakendamisega seotud tehnika- ja haldusküsimustes, ja- inspektorite väljaõpet käsitleva teabe vahetust.2. Artikli 2 lõikes 2 nimetatud sõnastuse muudatused ja käesoleva direktiivi I lisa muudatused, mis on vajalikud kohandamiseks tehnika arenguga, võetakse vastu artikli 7 lõikes 2 sätestatud korras.Artikkel 9Käesolevaga tunnistatakse kehtetuks direktiiv 88/320/EMÜ ilma, et see mõjutaks liikmesriikide kohustusi, mis on seotud II lisa B osas esitatud direktiivide ülevõtmise tähtaegadega.Viiteid kehtetuks tunnistatud direktiivile tõlgendatakse viidetena käesolevale direktiivile ja loetakse vastavalt B lisa vastavustabelile.Artikkel 10Käesolev direktiiv jõustub kahekümnendal päeval pärast selle avaldamist Euroopa Liidu Teatajas.Artikkel 11Käesolev direktiiv on adresseeritud liikmesriikidele.Strasbourg, 11. veebruar 2004Euroopa Parlamendi nimelpresidentP. CoxNõukogu nimeleesistujaM. McDowell[1] EÜT C 85, 8.4.2003, lk 137.[2] Euroopa Parlamendi 1. juuli 2003. aasta arvamus (Euroopa Liidu Teatajas seni avaldamata) ja nõukogu 20. jaanuari 2004. aasta otsus.[3] EÜT L 145, 11.6.1988, lk 35. Direktiivi on viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).[4] ELT L 50, 20.2.2004, lk 44.[5] EÜT L 358, 18.12.1986, lk 1.[6] EÜT 196, 16.8.1967, lk 1. Direktiivi on viimati muudetud nõukogu määrusega (EÜ) nr 807/2003 (ELT L 122, 16.5.2003, lk 36).[7] EÜT L 184, 17.7.1999, lk 23.--------------------------------------------------I LISAKäesoleva direktiivi lisa A ja B osas sisalduvad heade laboritavade inspekteerimist ja kontrollimist käsitlevad sätted on esitatud heade laboritavade täitmise põhimõtteid käsitleva OECD nõukogu 2. oktoobri 1989. aasta otsus-soovituse (K(89)87(lõplik)) I lisas (heade laboritavade täitmise järelevalvemenetluse juhised) ja II lisas (uurimisüksuste inspekteerimise ja uuringukontrolli juhised), nii nagu neid on muudetud 9. märtsi 1995. aasta OECD nõukogu otsusega (K(95)87(lõplik)), millega muudetakse heade laboritavade põhimõtete täitmist käsitleva nõukogu otsus-soovituse lisasid.A OSA HEADE LABORITAVADE (GLP) TÄITMISE JÄRELEVALVEMENETLUSE MUUDETUD JUHISEDOECD liikmesriikide reguleerivatele asutustele esitatavate testimistulemuste vastastikuse tunnustamise hõlbustamiseks on oluline heade laboritavade täitmise järelevalvemenetluste ühtlustamine ning nende kvaliteedi ja ranguse võrreldavus. Lisa käesoleva osa eesmärk on anda liikmesriikidele üksikasjalikud praktilised juhised, millised struktuurid, mehhanismid ja menetlused nad peaksid vastu võtma heade laboritavade täitmise järelevalveprogramme koostades selleks, et neid programme võiks rahvusvaheliselt tunnustada.Liikmesriigid võtavad vastu heade laboritavade põhimõtted ja kehtestavad siseriiklikele õigusnormidele ja haldustavadele vastava täitmise järelevalvemenetluse, mis võtab arvesse näiteks prioriteete, mida nad seavad kemikaalirühmade ja testimisviiside esialgsele ja hilisemale katvusele. Et liikmesriigid võivad keemiliste ainete kontrolli käsitleva õigusliku raamistiku alusel luua mitu heade laboritavade järelevalve asutust, võib kehtestada ka mitu heade laboritavade täitmise programmi. Järgnevates lõikudes esitatud juhised käivad vastavalt asjakohasusele kõikide nende asutuste ja täitmise programmide kohta.Mõistete määratlusedLisa käesoleva osa suhtes kohaldatakse OECD heade laboritavade põhimõtteid käsitleva Euroopa Parlamendi ja nõukogu direktiivi 2004/10/EÜ artikliga 1 kehtestatud mõistete määratlusi. Lisaks kasutatakse järgmisi mõisteid:heade laboritavade põhimõtted : heade laboritavade põhimõtted, mis on kooskõlas direktiivi 2004/10/EÜ artikliga 1 vastuvõetud OECD heade laboritavade põhimõtetega,heade laboritavade täitmise järelevalve : uurimisüksuste korrapärane inspekteerimine ja/või uuringute kontrollimine eesmärgiga kontrollida heade laboritavade põhimõtetest kinnipidamist,(siseriiklik) heade laboritavade täitmise programm : liikmesriigi kehtestatud konkreetne kava, mille alusel teostatakse järelevalvet heade laboritavade täitmise üle oma territooriumi uurimisüksuste inspekteerimiste ja uuringukontrolli teel,(siseriiklik) heade laboritavade järelevalve asutus : liikmesriigis loodud asutus, mis vastutab heade laboritavade täitmise järelevalve eest oma territooriumil asuvates uurimisüksustes ja täidab muid heade laboritavadega seotud ülesandeid, mis võivad olla siseriiklikult kindlaks määratud. Liikmesriigis võib olla mitu niisugust asutust,uurimisüksuse inspekteerimine : uurimisüksuse menetluste ja tavade kohapealne kontrollimine, et hinnata heade laboritavade täitmist. Inspekteerimiste ajal vaadeldakse uurimisüksuse haldusstruktuure ja töökorda, vesteldakse võtmepositsioonil olevate tehniliste töötajatega ning antakse hinnang ja koostatakse aruanne kõnealusest uurimisüksusest saadud andmete kvaliteedi ja usaldusväärsuse kohta,uuringukontroll : algandmete ja nendega seotud dokumentide võrdlemine vahe- või lõpparuandega, et teha kindlaks, kas algandmed esitati õigesti ning kas testimine toimus vastavalt uurimiskavale ja standardsele töökorrale; eesmärgiks on saada lisaandmeid, mida ei olnud aruandes, ning teha kindlaks, kas andmete väljatöötamisel kasutati menetlusi, mis võiksid seada kahtluse alla nende paikapidavuse,inspektor : isik, kes inspekteerib uurimisüksusi ja/või korraldab uuringukontrolli (siseriikliku) heade laboritavade järelevalve asutuse nimel,heade laboritavade täitmise tase : heade laboritavade täitmise tase uurimisüksuses vastavalt (siseriikliku) heade laboritavade järelevalve asutuse antud hinnangule,reguleeriv asutus : siseriiklik organ, kellel lasub seaduslik vastutus kemikaalide kontrollimisega seotud asjaolude eest.Heade laboritavade täitmise järelevalvemenetluse koostisosadHaldus(Siseriiklik) heade laboritavade täitmise programm peaks olema niisuguse asjakohaselt moodustatud juriidilise isiku staatuses haldusorgani vastutusel, kellel on piisavalt töötajaid ja kindlaksmääratud haldusraamistik.Liikmesriigid:- tagavad, et (siseriiklik) heade laboritavade järelevalveasutus vastutaks otseselt või lõplikult selle eest, et piisaval hulgal inspektoritel oleks vajalikud tehnilised/teaduslikud oskused ja teadmised,- avaldavad dokumente, mis käsitlevad heade laboritavade põhimõtete kehtestamist nende territooriumil,- avaldavad dokumente, kus esitatakse (siseriikliku) heade laboritavade täitmise programmi üksikasju, sealhulgas teavet programmi kasutamise õigus- või haldusraamistiku kohta ja viiteid avaldatud dokumentidele, normdokumente (näiteks eeskirju, tegevusjuhiseid), inspekteerimiskäsiraamatuid, juhiseid, inspekteerimise perioodilisust ja/või inspekteerimiskavade kriteeriume jne,- peavad arvestust inspekteeritud uurimisüksuste (ja nende heade laboritavade täitmise taseme) ning uurimiste üle, mida on kontrollitud nii siseriiklikel kui rahvusvahelistel eesmärkidel.Konfidentsiaalsus(Sisesiseriiklikel) heade laboritavade järelevalveasutustel on juurdepääs väärtuslikule äriteabele ning teatavatel juhtudel võivad nad äriliselt tundlikke dokumente isegi uurimisüksusest välja viia või oma aruannetes sellistele dokumentidele üksikasjalikult viidata.Liikmesriigid:- näevad ette sätted, et mitte ainult inspektorid, vaid ka teised isikud, kellel on heade laboritavade täitmise järelevalvega seotud tegevuse tõttu juurdepääs konfidentsiaalsele teabele, peaksid kinni konfidentsiaalsusenõudest,- tagavad, et kui kogu tundlik ja konfidentsiaalne äriteave ei ole kõrvaldatud, tehakse uurimisüksuse inspekteerimise ja uuringukontrolli aruanded kättesaadavaks ainult reguleerivatele asutustele ja vajaduse korral ka inspekteeritud või uuringute kontrolliga seotud uurimisüksustele ja/või uuringute sponsoritele.Töötajad ja koolitus(Siseriiklikud) heade laboritavade järelevalve asutused:- tagavad piisava hulga inspektorite olemasolu.Vajalike inspektorite hulk sõltub:a) (siseriikliku) heade laboritavade täitmise programmiga hõlmatud uurimisüksuste arvust;b) sellest, kui tihti hinnatakse heade laboritavade täitmise taset uurimisüksustes;c) kõnealustes uurimisüksustes teostatavate kontrollimiste arvust ja keerukusest;d) reguleerivate organite nõutud eriinspekteerimiste või -kontrollimiste arvust,- tagavad inspektorite piisava kvalifikatsiooni ja koolituse.Inspektoritel peaks olema erialane ettevalmistus ja praktilised kogemused kemikaalide testimisega seotud teadusvaldkondades. (Siseriiklikud) heade laboritavade järelevalveasutused:a) tagavad, et võetaks meetmeid heade laboritavade inspektorite asjakohaseks koolitamiseks, arvestades nende erialast ettevalmistust ja kogemusi;b) toetavad konsultatsioonide korraldamist, sealhulgas vajaduse korral ühist väljaõpet teiste OECD liikmesriikide (siseriiklike) heade laboritavade järelevalveasutuste töötajatega, et edendada heade laboritavade põhimõtete tõlgendamise ja kohaldamise ning nende põhimõtete täitmise üle toimuva järelevalve rahvusvahelist ühtlustamist,- tagavad, et inspekteerivatel töötajatel, sealhulgas tööettevõtulepingu alusel töötavatel ekspertidel ei ole rahalisi või muid huve inspekteeritavates uurimisüksustes, kontrollitavates uuringutes või neid uuringuid rahastavates ettevõtetes,- varustavad inspektorid asjakohaste identifitseerimisvahenditega (näiteks identifitseerimiskaart).Inspektorid võivad:- olla (siseriikliku) heade laboritavade järelevalveasutuse koosseisulised töötajad,- olla (siseriiklikust) heade laboritavade järelevalveasutusest eraldiseisva organi koosseisulised töötajad,- töötada (siseriikliku) heade laboritavade järelevalveasutuse juures tööettevõtulepingu alusel või muul viisil, et inspekteerida uurimisüksusi või korraldada uuringukontrolli.Kahel viimasel juhul lasub (siseriiklikul) heade laboritavade järelevalveasutusel lõplik vastutus uurimisüksustes heade laboritavade täitmise taseme kindlakstegemise ja uuringukontrolli kvaliteedi/vastuvõetavuse eest, samuti mis tahes vajalike meetmete võtmise eest, mis põhinevad uurimisüksuste inspekteerimise või uuringukontrolli tulemustel.(Siseriiklikud) heade laboritavade järgimise programmidHeade laboritavade täitmise järelevalve on mõeldud selleks, et kindlaks teha, kas uurimisüksused on uurimistöö korraldamisel täitnud heade laboritavade põhimõtteid ning kas nad on suutelised tagama saadud tulemuste piisava kvaliteedi. Nagu eespool märgitud, peaksid liikmesriigid avaldama oma (siseriiklike) heade laboritavade järgimise programmide üksikasjad. See teave peaks muu hulgas:- määrama kindlaks programmi kohaldamisala ja ulatuse.(Siseriiklik) heade laboritavade täitmise programm võib hõlmata üksnes piiratud arvu kemikaale, näiteks tööstuskemikaale, pestitsiide, farmaatsiatooteid jne, või käsitleda kõiki kemikaale. Täitmise järelevalve kohaldamisala tuleks määratleda nii kemikaaliliikide kui ka nende suhtes kohaldatavate testimisviiside suhtes – näiteks füüsikaline, keemiline, toksikoloogiline ja/või ökotoksikoloogiline testimine,- viitama mehhanismile, mille abil uurimisüksused lülitatakse programmi.Heade laboritavade põhimõtete kohaldamine õigusliku reguleerimise eesmärgil kogutud tervisekaitse ja keskkonnaohutuse andmete suhtes võib olla kohustuslik. Tuleks võtta kasutusele mehhanism, mille abil asjaomased (siseriiklikud) heade laboritavade järelevalveasutused saavad kontrollida heade laboritavade põhimõtete täitmist uurimisüksustes,- andma teavet uurimisüksuste inspekteerimiste/uuringukontrollide kategooriate kohta.(Siseriiklik) heade laboritavade täitmise programm peaks hõlmama:a) uurimisüksuste inspekteerimiste sätestamist. Need inspekteerimised hõlmavad nii üldist uurimisüksuse inspekteerimist kui ka ühe või mitme käimasoleva või lõpetatud uuringu suhtes korraldatud uuringukontrolli;b) uurimisüksuste eriotstarbelise inspekteerimise/uuringukontrolli sätestamist reguleeriva asutuse taotlusel, mis võib olla ajendatud näiteks reguleerivale organile esitatud andmetega seotud küsimustest,- määratleda inspektorite volitused uurimisüksustesse sisenemiseks ja uurimisüksustes hoitavale teabele ligipääsemiseks (kaasa arvatud näidised, standardne töökord ja muud dokumendid jne).Kuigi tavaliselt ei taha inspektorid siseneda uurimisüksustesse nende juhtkonna tahte vastaselt, võib tekkida olukordi, kus uurimisüksusesse sisenemine ja andmete kättesaadavus osutuvad tervise- või keskkonnakaitse seisukohast möödapääsmatuks. Tuleks kindlaks määrata (siseriikliku) heade laboritavade järelevalve asutuse volitused niisuguses olukorras,- kirjeldada uurimisüksuses heade laboritavade täitmise kontrollimiseks korraldatava inspekteerimise ja uuringukontrolli menetlust.Dokumentatsioonis tuleks märkida menetlus, mille abil kontrollitakse nii organisatsioonilisi toiminguid kui ka uuringute kavandamise, korraldamise, järelevalve ja dokumenteerimise tingimusi. Neid menetlusi käsitlevad juhised on esitatud käesoleva lisa B osas,- kirjeldada meetmeid, mida võib võtta uurimisüksuste inspekteerimise ja uuringukontrolli järelmeetmetena.Uurimisüksuste inspekteerimise ja uuringukontrolli järelmeetmedKui uurimisüksuse inspekteerimine või uuringukontroll on lõpetatud, peab inspektor koostama kontrolli tulemuste kohta kirjaliku aruande.Kui uurimisüksuse inspekteerimise või uuringukontrolli ajal või hiljem on avastatud kõrvalekaldeid heade laboritavade põhimõtetest, peavad liikmesriigid võtma meetmeid. Asjakohaseid meetmeid tuleks kirjeldada (siseriikliku) heade laboritavade järelevalveasutuse dokumentides.Kui uurimisüksuse inspekteerimisel või uuringukontrolli ajal leitakse üksnes ebaolulisi kõrvalekaldeid heade laboritavade põhimõtetest, tuleb uurimisüksuselt nõuda selliste ebaoluliste kõrvalekallete parandamist. Inspektor võib sobiva aja möödudes naasta uurimisüksusesse kontrollima, kas parandused on tehtud.Kui kõrvalekaldeid ei avastatud või leiti üksnes ebaolulisi kõrvalekaldeid, võib (siseriiklik) heade laboritavade järelevalveasutus:- väljastada õiendi selle kohta, et kõnealust uurimisüksust on inspekteeritud ja et see tegutseb vastavalt heade laboritavade põhimõtetele. Märkida tuleb inspekteerimise kuupäev ja vajaduse korral uurimisüksuses sel korral inspekteeritud testide kategooriad. Nendest õienditest võib teavitada teiste OECD liikmesriikide (siseriiklikke) heade laboritavade järelevalveasutusi,ja/või- esitada need uuringukontrolli nõudnud reguleerivale asutusele koos üksikasjaliku aruandega kontrolli tulemuste kohta.Kui on avastatud tõsiseid kõrvalekaldeid, sõltuvad (siseriikliku) heade laboritavade järelevalveasutuse võetavad meetmed iga üksikjuhu konkreetsetest asjaoludest ja nendest õigusnormidest või haldussätetest, mille alusel selles riigis toimub heade laboritavade täitmise järelevalve. Piirdumata loetletutega võib kasutada järgmisi meetmeid:- väljastada õiend, kus esitatakse üksikasjalikud andmed avastatud puuduste või vigade kohta, mis võiksid mõjutada asjaomases uurimisüksuses korraldatud uuringute paikapidavust,- väljastada reguleerivale asutusele soovitus uuring arvestamata jätta,- peatada uurimisüksuse inspekteerimine või uuringukontroll ning näiteks juhul, kui see on halduslikult võimalik, arvata uurimisüksus välja (siseriiklikust) heade laboritavade täitmise programmist või mis tahes niisuguste uurimisüksuste loendist või registrist, mille suhtes kohaldatakse heade laboritavade inspekteerimisi,- nõuda kõrvalekaldeid käsitleva õiendi lisamist konkreetsele uuringuaruandele,- saata asi lahendamiseks kohtusse, kui olukord seda tingib ning kui tsiviil- või halduskohtumenetlust reguleeriv seadus võimaldab.ApellatsioonimenetlusedProbleemid või erimeelsused inspektorite ja uurimisüksuse juhtkonna vahel lahendatakse tavaliselt uurimisüksuse inspekteerimise või uuringukontrolli käigus. Alati ei ole siiski võimalik kokkuleppele jõuda. Tuleks kehtestada kord, mille alusel uurimisüksus saab esitada märkusi uurimisüksuses heade laboritavade täitmise järelevalve raames korraldatud inspekteerimise või uuringukontrolli tulemuste ja/või heade laboritavade järelevalveasutuse soovitatud meetmete kohta.B OSA UURIMISÜKSUSTE INSPEKTEERIMISE JA UURINGUKONTROLLI MUUDETUD JUHENDSissejuhatusLisa käesoleva osa eesmärk on anda juhised uurimisüksuste inspekteerimiseks ja uuringukontrolliks nii, et neid tunnustaksid vastastikku kõik OECD liikmesriigid. Peamiselt käsitletakse uurimisüksuste inspekteerimisi, millele kulub suurem osa heade laboritavade inspektorite ajast. Uurimisüksuse inspekteerimise osaks on enamasti uuringukontroll või uuringute läbivaatamine, kuid uuringukontrolle tuleb aeg-ajalt korraldada ka näiteks reguleeriva asutuse nõudmisel. Uuringukontrolli üldjuhend on esitatud käesoleva lisa lõpus.Uurimisüksuste inspekteerimine toimub selleks, et kindlaks määrata üksuste ja uuringute heade laboritavade põhimõtetele vastavuse tase ning teha kindlaks andmete usaldusväärsus, et oleks tagatud lõpptulemuste selline piisav kvaliteet, et reguleeriv asutus võiks nende alusel hinnangu anda ja otsuse teha. Inspekteerimise tulemusena koostatakse aruanded, kus kirjeldatakse, milline on uurimisüksuses heade laboritavade põhimõtetest kinnipidamise tase. Uurimisüksuste inspekteerimine peaks toimuma regulaarselt ja kindlakskujunenult, et koostada ja säilitada uurimisüksuste heade laboritavade täitmise taset kirjeldav register.Lisa käesoleva osa mitme punkti kohta saab lisaselgitusi häid laboritavasid käsitlevatest OECD konsensusdokumentidest (näiteks uuringute juhataja ülesannete ja pädevuse kohta).Mõistete määratlusedLisa käesoleva osa suhtes kohaldatakse OECD heade laboritavade põhimõtteid käsitleva direktiivi 2004/10/EÜ artikliga 1 ja käesoleva direktiivi A lisaga kehtestatud mõistete määratlusi.Uurimisüksuste inspekteerimineHeade laboritavade põhimõtete järgimist võib inspekteerida kõikides uurimisüksustes, mis annavad õigusliku reguleerimise eesmärgil tervisekaitse- või keskkonnaohutusealaseid andmeid. Inspektoritelt võib nõuda aine või preparaadi füüsikalisi, keemilisi, toksikoloogilisi või ökotoksikoloogilisi omadusi käsitlevate andmete kontrollimist. Mõningatel juhtudel võivad inspektorid vajada teatavate valdkondade ekspertide abi.Uurimisüksuste suur mitmekesisus (nii füüsilise paiknemise kui ka juhtimisstruktuuri poolest) koos hulga eri liiki uuringutega, millega inspektorid kokku puutuvad, tähendab seda, et inspektorid peavad oma äranägemise kohaselt andma hinnangu, millisel tasemel ja mil määral on täidetud heade laboritavade põhimõtteid. Inspektorid peaksid siiski otsima järjekindlat lähenemisviisi, kuidas hinnata, kas konkreetses uurimisüksuses või uuringus on kõiki heade laboritavade põhimõtteid piisaval tasemel täidetud.Järgnevates jagudes esitatakse juhised uurimisüksuse eri tahkude, sealhulgas töötajate ja menetluste kohta, mida inspektorid tõenäoliselt kontrollivad. Igas jaos selgitatakse selle eesmärk ja esitatakse konkreetsete punktide loetelu, mida võib uurimisüksuse inspekteerimisel arvesse võtta. Loetelud ei ole täielikud ja neid ei tohiks sellisteks pidadagi.Inspektorid ei tohiks võtta seisukohta uuringu teadusliku vormi kohta ega tõlgendada uurimistulemusi inimeste tervisele või keskkonnale tekitatavate ohtude seisukohast. Nende tahkude eest vastutavad reguleerivad asutused, kellele edastatakse andmed õigusliku reguleerimise eesmärgil.Uurimisüksuste inspekteerimine ja uuringukontroll häirib paratamatult üksuse normaalset tööd. Seetõttu peaksid inspektorid oma tööd hoolikalt planeerima ja nii palju kui võimalik vastu tulema uurimisüksuse juhtkonna soovidele üksuse teatavate osade külastamise aja suhtes.Uurimisüksuse inspekteerimisel ja uuringukontrollil on inspektoritel juurdepääs konfidentsiaalsele väärtuslikule äriteabele. On ülimalt oluline, et see teave oleks kättesaadav üksnes selleks volitatud töötajatele. Sellega seotud inspektorite vastutus kehtestatakse (siseriikliku) heade laboritavade täitmise järelevalve programmis.KontrollimenetlusEelinspekteerimineEesmärk: tutvustada inspektorile üksust, mille juhtimisstruktuuri, hoonete füüsilist paiknemist ja uuringute valdkondi hakatakse inspekteerima.Enne uurimisüksuse inspekteerimist või uuringukontrolli peaksid inspektorid külastatava üksusega tutvuma. Mis tahes teave asjaomase üksuse kohta tuleks läbi vaadata. See võib hõlmata eelnevaid inspekteerimisaruandeid, üksuse paiknemise skeemi, organisatsioonilise struktuuri skeeme, uuringuaruandeid, protokolle ja töötajate elulookirjeldusi. Need dokumendid peaksid andma teavet:- üksuse liigi, suuruse ja selle paiknemise kohta,- uurimisvaldkondade kohta, millega inspekteerimise ajal tõenäoliselt kokku puututakse,- üksuse juhtimisstruktuuri kohta.Inspektorid peaksid eelkõige tähelepanu pöörama varasemate inspekteerimiste käigus avastatud puudustele. Kui uurimisüksust ei ole varem inspekteeritud, võib vajaliku teabe saamiseks teha eelinspekteerimise raames külastuse.Uurimisüksustele võib teatada inspektorite saabumise kuupäeva ja kellaaja, külastuse eesmärgi ja selle, kui kaua nad kavatsevad üksuses viibida. See võimaldab uurimisüksusel tagada, et asjaomased töötajad ja dokumentatsioon on kättesaadavad. Kui on vaja kontrollida konkreetseid dokumente või arhiveeritud andmeid, on kasulik nendest uurimisüksusele enne külastust teatada, et need oleks inspekteerimise ajal kohe kättesaadavad.Sissejuhatav koosolekEesmärk: teavitada üksuse juhtkonda ja personali uurimisüksuse inspekteerimise või uuringukontrolli põhjusest ning teha teatavaks, millistes üksuse osades kontrollimine toimub, millised uuringud on kontrollimiseks valitud ning milliseid dokumente ja töötajaid kontroll tõenäoliselt hõlmab.Uurimisüksuse inspekteerimise või uuringukontrolli halduslikke ja praktilisi üksikasju tuleks üksuse juhtkonnaga arutada külastuse alguses. Sissejuhataval koosolekul peaksid inspektorid:- lühidalt iseloomustama külastuse eesmärki ja ulatust,- kirjeldama uurimisüksuse inspekteerimiseks nõutavat dokumentatsiooni, mis hõlmab näiteks käimasolevate ja lõpetatud uuringute nimekirja, uurimiskavasid, standardset töökorda, uuringuaruandeid jne. Kõnealusele dokumentatsioonile juurdepääsu ja asjakohastest dokumentidest koopiate tegemise osas lepitakse kokku koosoleku ajal,- selgitama või nõudma teavet üksuse juhtimisstruktuuri (korralduse) ja töötajate kohta,- nõudma teavet uuringute kohta, mille suhtes ei kohaldata heade laboritavade põhimõtteid ja mida tehakse üksuse osades, kus korraldatavad uuringud eeldavad heade laboritavade kohaldamist,- tegema esialgse otsuse, missuguseid asutuse osi uurimisüksuse inspekteerimine hõlmab,- kirjeldama, milliseid dokumente ja näidiseid vajatakse uuringukontrolliks väljavalitud käimasolevate või lõpetatud uuringu(te)ks,- teatama, et inspekteerimise lõppemisel peetakse lõppkoosolek.Enne uurimisüksuse inspekteerimise juurde asumist on inspektori(te)l soovitav võtta ühendust üksuse kvaliteedi tagamise osakonnaga.Üldjuhul leiavad inspektorid, et kui neid üksuse inspekteerimisel saadab kvaliteedi tagamise osakonna töötaja, on see nende töös abiks.Inspektorid võivad dokumentide kontrollimiseks ja muudeks toiminguteks nõuda eraldi tuba.Organisatsioon ja töötajadEesmärk: teha kindlaks, kas üksusel on korraldatavate uuringute mitmekesisust ja hulka silmas pidades piisavalt erialase ettevalmistusega töötajaid, tööjõuressursse ja tugiteenuseid; kas organisatsiooniline struktuur on asjakohane ning kas juhtkond on kehtestanud töötajate koolituse ja tervisekontrolli poliitika, mis on üksuses korraldatavaid uuringuid arvestades asjakohane.Juhtkonnalt tuleks paluda teatavaid dokumente, näiteks:- korruseplaane,- üksuse juhtimis- ja teaduskorralduse skeeme,- uuringukontrolliks väljavalitud uuringuliikides osalevate töötajate elulookirjeldusi,- käimasolevate ja lõpetatud uuringute nimekirjad, kus on märgitud andmed uuringuliigi kohta, uuringu alguskuupäev/lõppkuupäev, testsüsteem, testaine kasutamisviis ja uuringu juhataja nimi,- töötajate tervisekontrolli poliitika,- töötajate ametijuhendid ning personalikoolituse programmid ja dokumendid,- üksuse standardse töökorra indeks,- konkreetne standardne töökord, mis on seotud inspekteeritavate või kontrollitavate uuringute või menetlustega,- kontrollitavate uuringutega seotud uuringute juhatajate ja sponsorite nimekiri.Inspektor peaks eelkõige kontrollima:- käimasolevate ja lõpetatud uuringute nimekirju, et teha kindlaks uurimisüksuses tehtud töö tase,- uuringute juhataja(te), kvaliteedi tagamise osakonna juhataja ja muude töötajate isikusamasust ja erialast ettevalmistust,- standardse töökorra olemasolu asjaomastes testimisvaldkondades.Kvaliteedi tagamise programmEesmärk: teha kindlaks, kas mehhanismid, mille abil juhtkonnale tagatakse, et uuringute korraldamine vastab heade laboritavade põhimõtetele, on piisavad.Kvaliteedi tagamise osakonna juhatajal tuleks paluda tutvustada uuringute kvaliteedi tagamise inspekteerimise ja järelevalve korda ja meetodeid ning kvaliteedi tagamise järelevalve käigus tehtud tähelepanekute registreerimise korda. Inspektorid peaksid kontrollima:- kvaliteedi tagamise osakonna juhataja ja osakonna kõigi teiste töötajate erialast ettevalmistust,- seda, kas kvaliteedi tagamise osakond toimib uuringutega tegelevatest töötajatest sõltumatult,- kuidas kvaliteedi tagamise osakond inspekteerimisi korraldab, kuidas teostab järelevalvet uuringute kindlaksmääratud kriitiliste faaside üle ning millised on kvaliteedi tagamise osakonna käsutuses olevad ressursid inspekteerimis- ja järelevalvetegevuseks,- kas on olemas valimitel põhinev järelevalve niisuguste lühiajaliste uuringute jaoks, mille puhul iga uuringu järelevalve oleks ebapraktiline,- kvaliteedi tagamise kontrollimise ulatust ja põhjalikkust uuringu praktiliste faaside ajal,- kvaliteedi tagamise kontrollimise ulatust ja põhjalikkust uurimisüksuse rutiinsete toimingute puhul,- kvaliteedi tagamise menetlust, mida kasutatakse lõpparuande ja algandmete vastavuse kontrollimiseks,- kas juhtkond saab kvaliteedi tagamise osakonnalt aruandeid, mis käsitlevad tõenäoliselt uuringu kvaliteeti või usaldusväärsust mõjutavaid probleeme,- milliseid meetmeid kvaliteedi tagamise osakond võtab, kui avastatakse kõrvalekaldeid,- milline on kvaliteedi tagamise osakonna osa (kui seda on) juhul, kui uuringud või osa neist korraldatakse lepingute alusel teistes laborites,- milline on kvaliteedi tagamise osakonna osa (kui seda on) standardse töökorra läbivaatamises, muutmises ja ajakohastamises.RajatisedEesmärk: teha kindlaks, kas uurimisüksus (sise- või välispaiknemisega) on sobiva suuruse, planeeringu ja asukohaga, mis vastab korraldatavate uuringute nõuetele.Inspektor peaks kontrollima:- kas planeering võimaldab vajalikul määral eraldatust, et näiteks ühes uuringus kasutatavad testained, loomad, toiduaineid, patoloogilised näidised jne ei läheks segi mingi teise uuringu materjalidega,- kas on olemas keskkonnakontrolli ja -järelevalve kord, mis toimib nõuetekohaselt kriitilistes paikades, näiteks loomade ja muude bioloogiliste testsüsteemide hoidmiseks ette nähtud ruumides, testainete hoiualadel, laboriruumides,- kas erinevate rajatiste üldine korrashoid on piisav ning kas on ette nähtud meetmed kahjurite tõrjeks.Bioloogiliste testsüsteemide hooldus, hoidmine ja mahutamineEesmärk: teha kindlaks, kas loomi või muid bioloogilisi testsüsteeme kasutavate uuringutega tegeleval uurimisüksusel on nende hooldamiseks, hoidmiseks ja mahutamiseks olemas abiruumid ja tingimused, mis on piisavad selleks, et hoida ära stressi ja muid probleeme, mis võiksid mõjutada testsüsteeme ja seeläbi tulemuste kvaliteeti.Uurimisüksus võib korraldada uuringuid, mis nõuavad mitmesuguste looma- või taimeliikide, mikroobide või muude raku- või rakusiseste süsteemide kasutamist. Kasutatavate testsüsteemide liik määrab hoolduse, hoidmise või mahutamisega seotud asjaolud, mida inspektor kontrollib. Inspektor kontrollib oma äranägemisel ja vastavalt testsüsteemile, kas:- on olemas rajatised, mis vastavad kasutatava testsüsteemi nõuetele ja testimisvajadustele,- on olemas rajatisse toodavate loomade ja taimede karantiini kord ja kas see toimib nõuetekohaselt,- on olemas niisuguste loomade (või vajaduse korral muude testsüsteemi osade) isoleerimise kord, kelle kohta teatakse või kahtlustatakse, et nad on haiged või haiguskandjad,- toimub testsüsteemile vastav tervise, käitumise või muude asjaolude nõuetekohane järelevalve ja registreerimine,- kõigi testsüsteemide jaoks vajalike keskkonnatingimuste säilitamiseks ettenähtud varustus on piisav, hästi hooldatud ja toimiv,- loomade puurid, võrgud, anumad ja muud hoidlad, samuti lisavarustus hoitakse piisavalt puhtad,- keskkonnatingimuste ja abisüsteemide kontrollanalüüs toimub nõuetekohaselt,- on olemas rajatised loomsete jäätmete ja testsüsteemide jäätmete likvideerimiseks ning kas need toimivad nii, et parasiitide, haisu ja haiguste tekke ning keskkonna saastumise oht on võimalikult väike,- hoiuruumides on olemas loomatoit või kõikide testsüsteemide vajadustele vastavad ained; kas neid ruume ei kasutata muude ainete, näiteks testainete, kahjuritõrjekemikaalide või desinfektsioonivahendite hoidmiseks ning kas need on eraldatud ruumidest, kus hoitakse loomi või muid bioloogilisi testsüsteeme,- ladustatud loomatoit ja allapanu on kaitstud kahjulike keskkonnatingimustest, kahjuritest või saastumisest põhjustatud riknemise eest.Seadmed, materjalid, reaktiivid ja näidisedEesmärk: teha kindlaks, kas uurimisüksuse seadmed on sobivas asukohas ning kas nende hulk ja võimsus vastavad üksuses korraldatavate uuringute nõuetele ning kas materjalid, reaktiivid ja näidised on korralikult märgistatud, kas neid kasutatakse ja hoiustatakse asjakohaselt.Inspektor peaks kontrollima, et:- seadmed on puhtad ja heas töökorras,- mõõtevarustuse ja -seadmete (sealhulgas arvutisüsteemide) toimimine, hooldus, kontrollimine, kalibreerimine ja valideerimine on registreeritud,- materjalid ja keemilised reaktiivid on korralikult märgistatud, neid hoitakse nõuetekohasel temperatuuril ja nende kõlblikkusaeg ei ole möödas. Reaktiivide märgistuses tuleks esitada nende päritolu, nimetus, kontsentratsioon ja/või muud asjassepuutuvad andmed,- näited oleksid testsüsteemide, uuringute, olemuse ja andmete kogumise kuupäeva järgi hästi eristatud,- kasutatavad seadmed ja materjalid ei muuda testsüsteeme olulisel määral.TestsüsteemidEesmärk: teha kindlaks, kas üksuses korraldatavate uuringute jaoks vajalike eri testsüsteemide, näiteks keemiliste ja füüsikaliste süsteemide, raku- ja mikrobioloogiliste süsteemide, loomade või taimede kasutamise ja kontrollimise kord on asjakohane.Füüsikalised ja keemilised süsteemidInspektor peaks kontrollima, et:- kui uurimiskava seda nõuab, on kindlaks määratud testi ja võrdlusmaterjali stabiilsus ning kasutatakse uurimiskavas sätestatud võrdlusmaterjali,- automatiseeritud süsteemide puhul dokumenteeritakse ja arhiveeritakse algandmetena graafikute, salvestuste või arvuti väljatrükkide kujul saadud andmed.Bioloogilised testsüsteemidVõttes arvesse eespool osutatud seisukohti bioloogiliste testsüsteemide hoolduse, hoidmise või mahutamisega seotud asjaolude kohta, peaks inspektor kontrollima, et:- testsüsteemid vastavad uurimiskavades sätestatule,- testsüsteemid on piisavalt, vajaduse ja sobivuse korral ka üheselt identifitseeritavad kogu uuringu vältel ning et testsüsteemide vastuvõtmine on registreeritud ja kajastab täpselt vastuvõetud, kasutatud, asendatud või väljapraagitud testsüsteemide hulka,- testsüsteemide hoiuruumid või hoidlad on korralikult märgistatud kõikide vajalike andmetega,- ühtede ja samade loomaliikide (või ühtede ja samade bioloogiliste testsüsteemidega), kuid erinevate ainetega korraldatavad uuringud on üksteisest piisavalt eraldatud,- loomaliigid (või muud bioloogilised testsüsteemid) on nii ruumiliselt kui ka ajaliselt üksteisest piisavalt eraldatud,- bioloogilise testsüsteemi keskkond vastab uurimiskavas või standardses töökorras sätestatud tingimustele näiteks temperatuuri või pimeda ja valge aja pikkuse osas,- vastuvõtu, kasutamise, hoidmise või kinnipidamise, hoolduse ja tervisliku seisundi hindamise registreerimine on testsüsteemidele vastav,- loomsete või taimsete testsüsteemide läbivaatus, karantiin, haigestumus, suremus, käitumine, diagnoosid ja ravi või muud samalaadsed asjaolud dokumenteeritakse vastavalt igale bioloogilisele testsüsteemile,- on olemas eeskirjad testsüsteemide nõuetekohaseks likvideerimiseks pärast testimise lõppu.Testitavad ained ja võrdlusainedEesmärk: teha kindlaks, kas uurimisüksuses on olemas menetlus, mille abil: i) tagatakse, et testitavate ainete ja võrdlusmaterjalide nimetused, toime, kogus ja koostis vastavad nende spetsifikatsioonidele, ja ii) testaineid ja võrdlusmaterjale nõuetekohaselt vastu võetakse ja säilitatakse.Inspektor peaks kontrollima, et:- testitavate ainete ja võrdlusmaterjalide vastuvõtmise, käsitlemise, proovide võtmise, kasutamise ja säilitamise kohta on olemas kirjalikud andmed (sealhulgas vastutava isiku nimi),- testitavaid aineid ja võrdlusmaterjale sisaldavad mahutid on nõuetekohaselt märgistatud,- säilitamistingimused on sobivad testainete ja võrdlusmaterjali kontsentratsiooni, puhtuse ja stabiilsuse säilitamiseks,- testainete ja võrdlusmaterjalide nimetuse, puhtuse, koostise, stabiilsuse määramise ja vajaduse korral saastamise vältimise kohta on olemas kirjalikud andmed,- vajaduse korral on olemas menetlus testaineid ja võrdlusmaterjale sisaldavate segude homogeensuse ja stabiilsuse määramiseks,- testainete ja võrdlusmaterjalide segusid (või lahjendusi) sisaldavad mahutid on märgistatud ja vajaduse korral registreeritakse kirjalikud andmed nende sisu homogeensuse ja stabiilsuse kohta,- kui uuring kestab kauem kui neli nädalat, on igast testainete ja võrdlusmaterjalide partiist võetud analüüsiks proov ning neid proove on säilitatud nõutud ajavahemiku jooksul,- ainete segamiseks on ette nähtud niisugune menetlus, mis välistab identifitseerimisvead või ristsaastumise.Standardne töökordEesmärk: teha kindlaks, kas uurimisüksuses on kirjalikult esitatud standardne töökord sealsete toimingutega seotud kõikide tähtsate asjaolude kohta, arvestades et üks tähtsamaid juhtimismeetodeid üksuse toimingute kontrollimisel on kirjaliku standardse töökorra kasutamine. Standardne töökord käsitleb otseselt uurimisüksuses korraldatavate uuringute rutiinseid osi.Inspektor peaks kontrollima, et:- uurimisüksuse igas osas on viivitamatult kättesaadav asjaomaseid uuringuid käsitlev ametlikult kinnitatud standardse töökorra eksemplar,- on olemas standardse töökorra parandamise ja ajakohastamise menetlus,- standardse töökorra muudatused on kinnitatud ja kuupäevaga varustatud,- varem kehtinud standardne töökord on arhiivis säilitatud,- standardne töökord on olemas vähemalt järgmiste toimingute kohta:i) testainete ja võrdlusmaterjalide vastuvõtmine; nime, puhtuse, koostise ja stabiilsuse kindlaksmääramine, märgistamine, käsitsemine, proovide võtmine, kasutamine ja säilitamine;ii) mõõteseadmete, arvutisüsteemide ja keskkonnajärelevalveseadmete kasutamine, hooldus, puhastamine, kalibreerimine ja valideerimine;iii) reaktiivide ja dooside ettevalmistamine;iv) registreerimine, aruandlus, säilitamine ning andmete ja aruannete otsing;v) nende paikade ettevalmistamine ja keskkonnajärelevalve, kus testsüsteeme hoitakse;vi) testsüsteemide vastuvõtmine, transport, paigutamine, iseloomustamine, identifitseerimine ja hooldus;vii) testsüsteemide käsitsemine enne uuringuid, uuringute ajal pärast uuringute lõppu;viii) testsüsteemide likvideerimine;ix) kahjuritõrje- ja puhastusvahendite kasutamine;x) kvaliteedi tagamise programmi toimingud.Uuringu teostamineEesmärk: kontrollida kirjalike uurimiskavade olemasolu ning et need kavad ja uuringu korraldamine vastaksid heade laboritavade põhimõtetele.Inspektor peaks kontrollima, et:- uuringu juhataja on uurimiskavale alla kirjutanud,- uuringu juhataja on allkirjastanud ja kuupäevaga varustanud kõik uurimiskava muudatused,- kuupäev, mil sponsor kiitis heaks uurimiskava, on registreeritud (kui võimalik),- mõõtmised, vaatlused ja uurimine toimusid vastavalt uurimiskavale ja asjaomasele töökorrale,- mõõtmiste, vaatluste ja uurimise tulemused registreeriti otseselt, koheselt, täpselt ja loetavalt ning allkirjastati (või kinnitati initsiaalidega) ja varustati kuupäevaga,- mis tahes muudatused algandmetes, sealhulgas arvutites säilitatavates andmetes, ei varja eelnevaid kandeid ning sinna juurde on märgitud muudatuse põhjus, muudatuse teinud isiku nimi ja kuupäev,- arvutis tehtud või säilitatud andmed on identifitseeritud ning neid loata muutmise või kadumise eest kaitsev menetlus on piisav,- uuringus kasutatud arvutisüsteemid on usaldusväärsed, täpsed ja valideeritud,- kõiki algandmetes registreeritud ettenägematuid asjaolusid on uuritud ja hinnatud,- uurimisaruannetes esitatud tulemused (vahe- või lõpptulemused) on asjakohased ja täielikud ning kajastavad korrektselt algandmeid.Uurimistulemustest aruandmineEesmärk: teha kindlaks, kas lõpparuanded on koostatud vastavalt heade laboritavade põhimõtetele.Lõpparuande läbivaatamisel peaks inspektor kontrollima, et:- uuringute juhataja on aruandele alla kirjutanud ja selle kuupäevaga varustanud, võttes sellega vastutuse uuringu kehtivuse eest ja kinnitades, et uuring korraldati vastavalt heade laboritavade põhimõtetele,- teised juhtteadlased on aruandele alla kirjutanud ja selle kuupäevaga varustanud, kui on lisatud koostöövaldkondade aruanded,- kvaliteedi tagamise kinnitus on aruandele lisatud, allkirjastatud ja kuupäevaga varustatud,- kõik muudatused on teinud selleks volitatud töötajad,- aruandes on märgitud kõikide proovide, näidete ja algandmete asukoht arhiivis.Andmete säilitamine ja arhiveerimineEesmärk: teha kindlaks, kas uurimisüksus on koostanud nõuetekohased andmeregistrid ja aruanded ning kas on ette nähtud asjakohased tingimused andmete ja materjalide ohutuks säilitamiseks ja arhiveerimiseks.Inspektor peaks kontrollima:- et on määratud arhiivi eest vastutav isik,- arhiiviruume, mis on ette nähtud uurimiskavade, algandmete (sealhulgas katkestatud heade laboritavade uuringute kohta), lõpparuannete, proovide, näidiste ning töötajate väljaõpet ja koolitust käsitlevate andmete säilitamiseks,- arhiveeritud materjalidest väljavõtete tegemise menetlust,- korda, mille kohaselt on arhiivile juurdepääs selleks volitatud isikutel ning algandmetele, slaididele jne juurdepääsu omavad isikud registreeritakse,- arhiivist välja viidud ja sinna tagasi toodud materjalid kantakse vastavasse nimekirja,- et andmeid ja materjale säilitatakse nõutud või asjakohase ajavahemiku jooksul ja kaitstakse kaotsimineku eest või tule, kahjulike keskkonnatingimuste jne eest.UuringukontrollUurimisüksuse inspekteerimine hõlmab enamasti muu hulgas ka uuringukontrolli, mille puhul vaadatakse läbi käimasolevad või lõpetatud uuringud. Tihti nõuavad konkreetseid uuringukontrolle reguleerivad organid ning neid võib korraldada uurimisüksuse inspekteerimistest sõltumatult. Et kontrollitavad uuringud võivad olla mitut tüüpi, on asjakohane anda üksnes üldjuhiseid ning inspektorid ja teised uuringukontrollis osalevad isikud peavad kontrolli olemuse ja ulatuse osas alati tegutsema oma äranägemisel. Eesmärgiks on rekonstrueerida uuring, võrreldes lõpparuannet uurimiskava, asjaomase standardse töökorra, algandmete ja muude arhiveeritud materjalidega.Mõningatel juhtudel võivad inspektorid tõhusaks uuringukontrolliks vajada ekspertide abi, näiteks juhul, kui kudede osi on vaja mikroskoobiga uurida.Uuringukontrolli puhul peaks inspektor:- saama uuringu(te)s osalenud valitud töötajate, näiteks uuringute juhataja ja peamiste teadlaste nimed, ametijuhendid ning ülevaate nende koolituse ja töökogemuste kohta,- kontrollima, et korraldatud uuringute valdkonnas on piisavalt erialase ettevalmistusega töötajaid,- tegema kindlaks uuringus kasutatud aparatuuri või eriseadmete üksikud osad ja kontrollima seadmete kalibreerimist, hooldust ja teenindust käsitlevaid andmeid,- vaatama läbi testainete stabiilsust, testainete ja -segude analüüse, loomatoidu analüüse jms käsitlevad aruanded,- püüdma võimaluse korral küsitlemise teel välja selgitada uuringus osalevate valitud isikute tööülesanded, et kindlaks teha, kas neil isikutel on olnud aega täita uurimiskavas või aruandes sätestatud kohustusi,- saama koopiaid kõikidest dokumentidest, mis on seotud kontrollimenetlusega või mis on uuringu lahutamatuks osaks, sealhulgas:i) uurimiskavast;ii) uuringu ajal kehtinud standardsest töökorrast;iii) seadmete kasutamis- ja hoolduspäevikutest, laboripäevikutest, andmekogudest, töölehtedest, arvutis säilitatud andmete väljatrükkidest jne, kontrollides vajaduse korral kalkulatsioone;iv) lõpparuandest.Niisuguste uuringute puhul, kus kasutatakse loomi (näiteks närilisi või teisi imetajaid), peaksid inspektorid jälgima teatavat hulka loomi nende saabumisest kuni lahkamiseni. Erilist tähelepanu tuleks pöörata andmetele, mis käsitlevad:- loomade kehakaalu, toidu/vee tarbimist, aine doseeringut ja manustamist jne,- kliinilist vaatlust ja lahanguleide,- kliinilist keemiat,- patoloogiat.Inspekteerimise või uuringukontrolli lõpetamineKui uurimisüksuse inspekteerimine või uuringukontroll on lõpetatud, peab inspektor olema valmis lõppkoosolekul oma töö tulemusi uurimisüksuse esindajatega arutama ning koostama kirjaliku aruande, st inspekteerimisaruande.Mis tahes suure uurimisüksuse inspekteerimise käigus avastatakse tõenäoliselt hulgaliselt väiksemaid kõrvalekaldeid heade laboritavade põhimõtetest, kuid tavaliselt ei ole need nii tõsised, et mõjutaksid uurimisüksuses korraldatud uuringute kehtivust. Sellisel juhul on asjakohane, et inspektor teatab, et uurimisüksus töötab kooskõlas heade laboritavade põhimõtetega vastavalt (siseriikliku) heade laboritavade järelevalveasutuse kehtestatud tingimustele. Uurimisüksusele tuleb siiski esitada üksikasjad avastatud vigade ja puuduste kohta ning uurimisüksuse juhtkonnalt tuleb saada kinnitus, et nende parandamiseks võetakse meetmeid.Inspektoril võib osutuda vajalikuks teha uurimisüksusse teatava aja möödudes korduskülastus, et kontrollida, kas vajalikke meetmeid on võetud.Kui uurimisüksuse inspekteerimisel või uuringukontrollis avastatakse tõsine kõrvalekalle heade laboritavade põhimõtetest, mis inspektori arvamuse kohaselt võiks mõjutada kontrollitud uuringu või teiste üksuses korraldatud uuringute paikapidavust, peaks inspektor sellest teatama (siseriiklikule) heade laboritavade järelevalveasutusele. Meetmed, mida see asutus ja/või vajaduse korral reguleeriv asutus võtab, sõltuvad mittetäitmise olemusest ja ulatusest ning heade laboritavade täitmise programmi sätetest.Kui uuringukontroll on korraldatud reguleeriva asutuse nõudmisel, tuleb koostada täielik aruanne töö tulemuste kohta ja saata see asjaomase (siseriikliku) heade laboritavade järelevalveasutuse kaudu kontrolli nõudnud organile.--------------------------------------------------II LISAA OSAKEHTETUKS TUNNISTATUD DIREKTIIV JA SELLE MUUDATUSED(Artikkel 9)Nõukogu direktiiv 88/320/EMÜ | (EÜT L 145, 11.6.1988, lk 35) |Komisjoni direktiiv 90/18/EMÜ | (EÜT L 11, 13.1.1990, lk 37) |Komisjoni direktiiv 1999/12/EÜ | (EÜT L 77, 23.3.1999, lk 22) |Euroopa Parlamendi ja nõukogu määruse (EÜ) nr 1882/2003 III lisa punkt 8 | (ELT L 284, 31.10.2003, lk 1) |B OSASISERIIKLIKKU ÕIGUSESSE ÜLEVÕTMISE TÄHTAJAD(Artikkel 9)Direktiiv | Ülevõtmise tähtaeg |88/320/EMÜ | 1.1.1989 |90/18/EMÜ | 1.7.1990 |1999/12/EÜ | 30.9.1999 |--------------------------------------------------III LISAVASTAVUSTABELDirektiiv 88/320/EMÜ | Käesolev direktiiv |Artiklid 1–6 | Artiklid 1–6 |Artikkel 7 | Artikkel 8 |Artikkel 8 | Artikkel 7 |Artikkel 9 | — |— | Artikkel 9 |— | Artikkel 10 |Artikkel 10 | Artikkel 11 |Lisa | I lisa |— | II lisa |— | III lisa |--------------------------------------------------